text:
Pa por cubri e gastonan medico di AZV, es decir pa cubri tur e gastonan di cuido medico cu nos tur hunto ta uza, tin mester di hopi placa. Cuido medico manera tur parti di mundo tin su prijs cu ne. AZV ta maneha anualmente alrededor di 440 miyon florin. Di unda AZV ta haya e placa aki? Tin cuater tipo di entrada pa e fondo AZV.
E prome ta e prima AZV. E prima AZV ta 10,5% total. E ta wordo dividi den un parti cu e empleado ta paga y un parti cu e dunado di trabou ta paga. Si bo ta traha, bo ta paga 1,6% di bo salario bruto na prima AZV cual ta bay pa Departamento di Impuesto. E resto, esta e 8,9% di bo salario bruto, e dunado di trabou ta paga pa bo. Si bo tin bo propio compania, bo tin cu paga e total di 10,5%. Un persona cu pensioen ta paga 10,5% di su entrada di pensioen na prima AZV.
E segundo entrada ta e BAZV. Esaki a wordo introduci na 2014. E ta nifica bestemmingsheffing y ta un impuesto riba e volumen di benta di un compania (omzetbelasting). Pa abo e ta nifica cu cada biaha cu bo bay cumpra un producto of servicio, bo ta paga 1,5% BAZV. E companianan ta paga cada luna e suma total di BAZV na Departamento di Impuesto. E Departamento di Impuesto na su turno ta manda e placa pa AZV. Cu e BAZV tin e bentaha cu tur hende incluyendo e turistanan ta contribui na e Fondo AZV.
E tercer entrada ta e derecho di AZV pa recupera placa bek, e asina yama ʾverhaalrechtʾ. Aki ta unda nos di AZV ta purba recupera e sumanan cu a paga na por ehempel accidente di auto via e seguronan di auto di e automobilistanan cu a causa e accidente.
E di cuater entrada ta e Contribucion di Gobierno (Landsbijdrage). For di inicio di AZV na 2001 semper ta existi e contribucion di gobierno. E ley AZV ta stipula cu ora AZV tin un likides, gobierno mester yuda y manda entrada pa e fondo AZV. Historicamente ta wak cu door di hisamento di e prima AZV pero tambe cu e introduccion di e BAZV, e contribucion di gobierno a baha relativamente.


c: text/html

text:
Seraing, Belgica
Na Belgica un mucha homber chikito di 5 aña accidentalmente a tira su ruman muhe di dos aña cu un arma di candela 9mm.
E incidente a tuma lugar diabierna mainta algo prome cu 12’or di merdia, den centro di e cuidad Seraing na Belgica. Segun medianan na Belgica e mucha ainda ta den hospital y su situacion ta hopi critico. Diferente miembro di famia despues di e incidente aki a wordo interoga y a sali na cla cu e tiro aki no tabata intencional.
Segun investigacionnan haci, e arma di candela a wordo cumpra legalmente. Tata di e muchanan ta pratica e deporte di tiramento. No ta conoci con e mucha aki a yega na e pistool, pasobra e pistool tabata cera den un caha special. E mayornan di e muchanan na momento di e incidente no tabata den e camber unda esaki a tuma lugar.
Despues cu nan a scucha un tiro, e mayornan a core bay den e camber y a topa cu nan yiu muhe cu un tiro den cabes, benta riba vloer. E mucha homber ainda tabata tin e arma di candela den su man. For di investgacionnan haci lo mester sali na cla con e mucha por a yega na e arma di candela aki.
E arma di candela ta un pistool militar 9mm CZ38 fabrica na Tsjechië.

robotstxt: allowed

filter: keep


text:
ORANJESTAD - Un aumento den BBO mas cu claro ta un solucion facil, pero no ta locual ta corecto. Asina e gremio comercial Aruba Trade & Industry Association (ATIA) a reacciona diabierna despues di a tuma nota cu gobierno a dicidi pa para e introduccion di BTW y scohe aumento di BBO na su lugar.
E ANUNCIO
ATIA ta referi na e anuncio di diahuebs merdia di Gobierno di Aruba representa pa Prome Minister di Aruba, mr. Evelyn Wever-Croes hunto cu Minister di Integridad, Ursell Arends, unda cu a informa tocante algun decision tuma relaciona cu e reforma fiscal. Den esaki nan a anuncia cu a para introduccion di BTW per 1 januari 2023 y lo reemplasa esaki cu un aumento den tarifa di BBO pa 2023. Ta premira cu e aumento aki lo ta entre 1 pa 1.5% extra riba e 6% cu tin actualmente. Segun prome minister a enfatisa, a tuma e decision aki despues di a tene reunion cu gremio y tambe algun otro partner strategico di comunidad.
ATIA TA DESMENTI
ATIA, como representante y voz di comercio y su miembronan, a desmenti e ponencia aki y kier clarifica cu ATIA ta pro BTW. Ya ta pa algun tempo caba cu ATIA a bin ta adverti Gobierno di Aruba cu nan ta tardando cu nan decisionnan relaciona cu introduccion di BTW.
BBO TA SOLUCION FACIL
Un aumento den BBO mas cu claro ta un solucion facil, pero no ta locual ta corecto. Mester considera cu esaki lo traduci den cu e cumplimento di pago di belasting lo reduci, cu consecuencia significante pa esunnan cu ta paga nan belasting debidamente. Pues, en bes di a introduci, manera priminti, un sistema di impuesto simpel y indirecto, a opta pa aumenta BBO, hustificando esaki cu e efectonan inflatorio di un introduccion di BTW.
Un biaha mas ATIA ta cuestiona cierto decisionnan di gobierno y alabes ta di opinion cu gobierno no ta cumpliendo cu locual a anuncia desde un principio y cu locual ta stipula den e Landspakket firma cu Gobierno di Hulanda.
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
Despues di tres aña e Konferensia anual pa Konseheronan di Biahe di Hulanda i Bélgika 2022 a tuma lugá físikamente atrobe. E evento a tuma lugá den e wikènt di 20 di mei 2022 na Tiel, Hulanda.
E aña akí Tourism Corporation Bonaire (TCB) tabata e spònser prinsipal di e evento. Durante e
evento ku a dura tres dia e partisipantenan a mira bèk riba e dos añanan tras di lomba, pero
prinsipalmente tambe nan a wak dilanti den direkshon di futuro. E tema di e aña akí tabata
‘Mihó ku nunka’ i esaki a bini bèk den kada presentashon i den kada parti di e konferensia.
Durante e anochi di gala a selebrá e éksitonan eksepshonal di e konseheronan di biahe
individual i a entregá vários premio.
Komo spònser prinsipal Boneiru a keda presentá na e mas ku 200 konseheronan di biahe ku
tabata presente i riba djasabra nos isla tabata e suministradó mas importante den e seshon di
merkado. Durante e seshon di merkado Ryan Hart i nos artista lokal Luis Moka a representá
Boneiru. TCB tabatin e posibilidat pa duna un tayer pa un kantidat di agente di biahe ku tabata
presente. Durante e diferente kòmbersashonnan ku e agentenan di biahe interesá, TCB a duna
splikashon di e ‘unique selling points’ di e destinashon i a hiba kòmbersashon ku nan tokante
vários desaroyo riba nos isla. E agentenan di biahe a reakshoná hopi positivo riba e ‘Bonaire
Bond’ ku resientemente a keda lansá i ku durante e diferente seshonnan a bini dilanti.
Durante e sena di gala Luis Moka, e aktuashon prinsipal, a entretené e agentenan di biahe ku un
presentashon ku a dura 30 minüt. Esaki tabata un bunita oportunidat pa laga e konseheronan di
biahe sera konosí ku e sonido, ritmo i baile boneriano. Durante e sena TCB a presentá tambe e
kampaña nobo di branding ku resientemente a keda lansá.
Mas informashon tokante Travel Counsellors / Konseheronan di Biahe bo por haña riba www.travelcounsellors.nl/nl/leisure


text:
ORANJESTAD (AAN): Entrante awe Diamars 17 di Maart 2020, frontera di Aruba ta wordo cera pa tur hende stranhero cu kier drenta e isla. Solamente Arubianonan biba den exterior so por yega Aruba y drenta via Aeropuerto.
E ta un realidad amargo cu tardi of trempan mester a wordo tuma. Awor por mira cu ta masha hopi pais mas den Caribe, den Centro America, y tambe na Sur America a cera nan frontera. Algun di nan a bay mas severo aun, introduciendo lockdown y tin biaha combina cu Toque de Queda, manera Puerto Rico.
ENTRADA TA CAY AWE:
Taxistanan di siman pasa caba indica cu nan trabao a cay drasticamente. Taxistanan ya no tabata âceraâ nan dia mas.
Y for di awe Diamars 17 di Maart en adelante, e âbolo di turismoâ lo bay consisti di djis algun pida garnachi. Esaki ta afecta tur Taxi, Tour Company, tur compania cu ta duna servicio directo na Hotel y Turistanan, incluyendo diferente Restaurant, Waiternan, Bellboys, Watersports, companianan di Car Rentals, y doñonan di Souvernir Shops, doño di negoshinan cu ta ofrece cuminda y bebida na lugarnan turistico, y tambe doño di diferente Boutique Hotels, Airbnb, y Apartamentonan cu ta huur cu turista.
E ta algo cu ta pasando na tur otro isla den Caribe. Siman pasa caba a anuncia cu Jamaica su turismo a cay cu 40%. Pa e siman aki e cifra ey lo bay ta mucho mas halto.
GOLPI DURO:
Coronavirus a primi brake masha mahos mes pa e industria di Taxi na Aruba. Chauffeurnan ta sufriendo di un caida radical di turista cu tin miedo di bay den lugarnan publico pa no haya e malesa. Nan ta trahando oranan mas largo aworaki, pero hayando ainda menos placa. Placa simplemente no ta drenta.
Un trahador di Watersport a indica cu e tin tres yiu pa cria, y e ta mirando caba cu pa awor e lo ta kedando sin placa. Fuera di esey e tin areglo cu DIMP pa paga belasting atrasa, y tur esey ta bay cay masha duro mes riba dje. E ta pensando di bay busca un otro trabao, pero pa aworaki e no sa kico pa haci.
Algun Waiter a haya tende di siman pasa caba cu kizas lo bay tin algun di nan cu den dianan venidero lo no mester presenta mas, debi cu ta bay reduci e personal. Pero nan gasto di pago di auto, gasto di huur apartamento, etc., tur esey lo sigui conta.
Pesey mes riba Dialuna, DIARIO a publica con Gobierno di Italia a tuma paso pa yuda ciudadanonan cu ta perde trabao, y ta congela pago di Hipotheek, y tambe pago di cualkier tipo di Impuesto pa un periodo di 18 luna largo.
E Waiter a traha Diasabra cu a pasa, y despues di 3 ora laborando, ta solamente $10 extra di Tips e tabatin den su saco. Esaki ta algo cu hamas lo socede riba un Diasabra anochi den Restaurant area di Hotelnan. E ta sinti cu su trabao ta core hopi peligro, y e lo bay ta aki algun dia sin empleo.
HALA FAHA MARA:
Ora cu bo cera frontera, esey nifica cu turistanan lo no yega. Hotelnan lo ta bashi, y e Arubianonan laborando den e industria aki lo tin di bay check con nan ta sobrevivi luna di Maart y luna di April.
Un trahador di un compania cu ta bende Souvenir T-Shirts, a splica cu ya caba na su cas, su famia a cuminza reduci cumpramento di cuminda, buscando cosnan mas basico pa cushina y come. Nan a hasta stop di cumpra detergente pa laba paña.
No tin cifra disponible, pero un conocido Taxista a indica na DIARIO cu e ta sospecha cu entrante Diamars, Diaranson, y Diahuebs bay en adelante, e cantidad di trabao lo bay cay cu entre 40 pa 60%. Esey ta bin cu ademas cu lo por tin un man yen di turista na Aruba, ta masha poco lo tribi di sali bay riba caya y busca Taxi pa bay un restaurant. E menaza di virus di Covid-19 ta hopi na mente di tur hende.
A nota cu tin algun Restaurant cu a cuminza ofrece cuminda na un descuento, pa asina localnan por bay busca Take-Away pa hiba cas. Pero e descuentonan superficial di apenas 20% no ta atrae hende, como cu pueblo tambe ta wantando nan cartera duro.
Loke tin di corda tambe, cu e trahadornan aki cu keto bay ta labora pa asina yuda e poco turistanan cu si tey ainda, cu e menaza di e virus ta algo real. E Waiter, e Taxista, e Bendedor den Tienda tin di biba cu e temor cu nan ta expone nan mes na e virus, mientras cu nan ta sigui busca forma pa gana nan pan di cada dia.
E siman aki mes un ciudadano a bin cu e siguiente recomendacion riba social media pa yuda tur esnan cu ta core peligro di perde entrada. Que hubo e restaurantnan cu ta luchando pa sobrevivi, nan uni cu algun Taxista cu ta bay di acuerdo pa transporta cuminda for di Restaurant te na adres di cas di e clientenan. Di e forma ey, cliente ta keda contento, e taxista lo haya un cachi-cachi, y e restaurant tambe lo keda na bida.
E idea ey ta algo radical, pero djis pensa cu e Crisis Mundial di Coronavirus tambe ta un âforce majeureâ nunca antes bisto.


text:
ORANJESTAD – Diahuebs anochi Gobierno di Aruba a ilumina Bestuurskantoor cu luz oraño en conexion cu ‘Dia Internacional pa Elimina Violencia Contra Hende Muhe y Mucha Muhe’. Prome Minister Evelyn Wever-Croesconhuntamente cu algun Minister, Parlamentario y fundacionnan tabata presente na e ceremonia caminda cu Gobierno di Aruba a uni na e meta pa crea mas conscientisacion den nos comunidad.
E ta sumamente importante pa para keto na conscientisacion contra di violencia contra hende muhe y mucha muhe pasobra e efecto cu e tin den un hogar y riba henter un comunidad ta hopi grandi. Ademas, e efectonan ta dura hopi largo, pues unabes cu ta permiti y tolera situacion asina, ta dificil pa bisa cu orguyo cu esaki ta un dushi Aruba.
Prome Minister Evelyn Wever – Croes: “E luz oraño cu ta ilumina Bestuurskantoor ta e luz di speransa y muestra di solidarismo di parti Gobierno di Aruba, pa cu e 16 dianan cu ta bay tin di actividad en conexion cu conscientisacion contra violencia contra hende muhe y mucha muhe. E ta importante pa para keto na e situacion y den e trayecto nos dilanti, percura pa sostene tur hende muhe pa por tin mas oportunidad di desaroyo y crecemento.
Saliendo for di e pandemia, Aruba ta den pleno desaroyo y ta importante pa considera cu a pesar cu e pandemia a afecta tur hende, e grupo mas afecta ta muchanan, adultonan y hende muhe. Mas hende muhe cu hende homber a perde trabou. Mas hende muhe cu hende homber mester a keda cas cu muchanan ora scolnan a cera y tabatin hopi mas violencia contra hende muhe. P’esey mester pone atencion riba e posicion di hende muhe. Si no haci esaki awor den recuperacion, ta perde tur e avansenan cu a bin ta logra durante decadanan”.
Por ultimo Gobierno di Aruba ta felicita cada organisacion cu ta trahando duro riba e problema aki y ta desea cada uno hopi exito durante e 16 dianan di conscientisacion.


text:
Desaroyo Teritorial di Aruba 2019 (ROP 2019)
Riba 15 di januari 2019 a publica un concepto pa un Plan pa Desaroyo Teritorial di Aruba nobo. Te cu 15 di maart 2019 a brinda oportunidad pa entrega punto di bista (zienswijze). E concepto a wordo ahusta y contestacion riba tur punto di bista cu a entrega a keda incorpora den e Nota riba Punto di Bista (Nota Zienswijzen). Por medio di Decreto Nacional no. 1 di 17 di juli 2019 e Plan pa Desaroyo Teritorial di Aruba 2019 (ROP 2019) a keda ratifica.
Por download y tambe tuma nota di forma digital di e ROP 2019, e mapa, e Decreto Nacional no. 1 di 17 di juli 2019, e splicacion riba ROP 2019, e Nota riba Punto di Bista y un mapa di structura ecologico principal:
- ROP 2019
- Mapa ROP 2019
- Decreto Nacional no. 1 di 17 di juli 2019
- Splicacion riba ROP 2019
- Nota riba Punto di Bista
- Mapa di structura ecologico principal
Por tuma nota di ROP 2019 na oficina di Departmento di Infrastructura y Planificacion (DIP) tambe.
Siguientemente por haya informacion relaciona cu e prome ROP (bieu).
E ROP (Plan di desaroyo teritorial) ta sirbi pa duna forma na un ordenacion teritorial di e teritorio Arubano. E ta sirbi como un guia ora di tuma decision tocante tipo di vivienda, medio ambiente, trafico, zona comercial y conservacion di naturalesa. E documento ta hopi importante ya cu e ta determina futuro di e teritorio di Aruba.
Pa realisa e diseño aki pa desaroyo di teritorio ta involucra tur stakeholder (grupo interesa) di gobierno como tambe di sector priva (NGO, negoshi y institutonan) como tambe ciudadano.
ROP ta un documento basa riba Landsverordening ruimtelijke ontwikkeling /, y den e documento aki lo sigui referi na dje como LRO. LRO ta un “raamwet”: den dje ta describi cual instrumentonan legal mester uza pa por yega na un sistema ordena di legislacion pa desaroyo teritorial
Un instrumento importante di LRO ta e Plan di desaroyo teritorial (ROP)
E ROP ta contene:
- Un descripcion di e desaroyo mas desea pa e teritorio di Aruba den liñanan grandi y unda cu ta necesario e fasenan den cual e desaroyo por of mester keda ehecuta (Ruimtelijk ontwikkelingsplan planbeschrijving).
- Un of mas mapa cu e descripcion corespondiente, unda mas tanto cu ta posibel ta ilustra e desaroyo aki (ROP atlas).
- E ROP tin un splicacion cu ta inclui entre otro (Ruimtelijk ontwikkelingsplan plantoelichting):
- ideanan cu ta forma e base di e plan;
- resultado di investigacion;
- rapport tocante puntonan di bista entrega y e conseho di Raad Ruimtelijk Ontwikkeling (RRO
Tambe a publica e rapport Rapportage Maatschappelijke haalbaarheid como un documento independiente. E rapport ta traha den tres parti:
- un nota di punto di bista;
- tratamento di conseho di e Raad (publica independiente, pero toch poni como anexo;
- proposicionnan pa ahusta e plan for di “mas punto di bista”.
Enfoke di tres capa
E ROP ta ilustra e situacion actual cu un enfoke di tres capa: e efecto di interaccion entre uzo di teritorio y subsuela natural, e conexion den e rednan y e actividadnan social den e capa di ocupacion.
Capa di suela
E capa di suela of fondo ta e sistema di relacion y bibo entre awa, suela y bida cu por haya den dje. Den suela tin un archief historico cu ta carga identidad di e paisahe.
Si mira den pasado y premira futuro, por bisa cu e situacion fisico di Aruba a determina e desaroyonan te cu awor y tambe lo determina esakinan den futuro.
Loke ta caracterisa e fondo ta e desaroyo slow di procesonan compara cu e procesonan den e capa di red y e capa di ocupacion, Esaki nifica cu e “daño” na e capa inferior tin biaha ta irecuperabel of ta tuma hopi tempo pa recupera. Esaki ta conta tambe pa diferente luga unda ta coba y ta tira sushi den forma ilegal (landfill).
Pa e suela cu ta carga e identidad panoramico, e maneho ta dirigi pa reduci gradualmente explotacion cu ta desbalansa e suela.
Capa di red
Den e capa di red e maneho ta dirigi riba un miho funcionamento di e red di caretera como sistema di conexionnan principal y pa construi e conexionnan cu falta. Un trabou grandi ta realisacion di ringweg 2 y 3, cu lo mester alivia e peso di trafico den bisindario di Oranjestad. Tambe den e conexion di Oranjestad-San Nicolas mester haci e inversionnan necesario.
Pa demas red e tarea mas dificil ta mudamento di terminal di container actual pa Barcadera y e desaroyo nobo di e compleho di haf na Playa.
Pa medio di e red por stimula of para cierto desaroyonan. Asina e capacidad y suministro di WEB y ELMAR, cu mester cumpli cu e necesidad pa awa potabel y electricidad, por ehempel, parcialmente ta wordo influencia pa e grandura di e sociedad di Aruba. Procesonan di e red fisico ta bay mas lihe cu esun di e capa di suela, pero mas slow cu esun di e capa di ocupacion. Pa siglonan caba camindanan hopi biaha tin un influencia structural riba ocupacion.
Suministro di utilidad ta un parti integral di e capa di red y ta existi di suministro di coriente, infrastructura pa purificacion di awa sushi, infrastructura pa telefon, telecomunicacion y ICT. Acceso na suministro di utilidad ta un condicion esencial pa por biba na Aruba .
Den splicacion di ROP (lesa A.3.5) ta describi mas aleu e red pa e.o. companianan di utilidad (awa, coriente y otro)
Capa di ocupacion
Capa di ocupacion ta caracterisa pa aeranan urbano fragmenta. Construccion teritorial den pleki pleki extenso (nevelvlekken), di un parti ta bin door di uzo demasiado di auto priva y di otro parti door di otorga tereno publico rond di terenonan propiedad priva.
Scarsedad di tereno cu por otorga ta sigui crece. Ta pesey ta pone e acento awo riba uzo intensivo di espacio: construccion den un densidad mas halto y yenamento di espacio habri cu tin ainda den area urbano. Basa riba e señalnan di comunidad e encargo a schuif “di mas pa miho".
Ta necesario tambe pa proteha parti di teritorio y districto cu tin un nificacion grandi pa Aruba. Nan ta e areanan vital pa diversidad, ambiente di biba, identidad y calidad di naturalesa. Pero no ta trata solamente di naturalesa valioso of aera rural extraordinario. Tambe den area economico cu ta vital mester proteha flexibilidad y reserva dirigi riba futuro.
Den Capitulo 2 di Ruimtelijk ontwikkelingsplan beschrijving ta splica e enfoke aki ampliamente.
Uni y Concentra
Pa loke ta trata teritorio ta sigui e principio di "Uni y concentra". E guia ta:
- concentra construccion mas tanto denter di e structura urbano actual
- concentra facilidadnan mas tanto den e centro di e nucleonan di ciudad;
- ubica facilidadnan na un luga adecua: facilidad na alcanse di tur hende den y rond di Oranjestad, cuido regional den centro San Nicolas, Noord y posiblemente Sta. Cruz tambe;
- desaroya funcionamento di transporte (publico) den e structura principal aki di e sistema di urbanisacion.
Aplicacion di e principionan aki tin un cantidad di beneficio:
- Construccion riba tereno bashi ta mehora coherencia den vecindario, desorden ta bira menos y seguridad ta aumenta.
- Pa construi den areanan denso (cu ya tin basta construccion caba) e necesidad pa caminda nobo, pasamento di kabel y tubería lo ta menos. Esaki ta scapa gasto y ta uza e infrastructura existente mas eficiente;
- Construcion di vivienda banda di otro ta haci facilidad den vecindario mas necesario. Door di concentra construccion por preveni cu ta afecta area di naturalesa.
- Pa e ciudadano ta existi mas claridad na unda por haya kico, si e tiendanan ta miho concentra den centronan di haci compras. Esaki lo haci diferencia ya cu no mester busca facilidadnan cu ta plama tur caminda riba e isla.


text:
Diabierna atardi a tuma lugar den Aruba Entertainment Center, evento di Functional Fitness Escolar cu a wordo organiza pa IBiSA y Functional Fitness Federation Aruba, evento aki a sigui cu tur protocol di deporte vigente.
Functional Fitness Escolar tabata tin varios disciplina cual tabata burpees, air squats (WOD-1), sit ups, run y push up (WOD-2).Despues cu atleta completa serie di ehercicio ta haya punto y esun cu mas punto ta ganador di nan categoria.
Categoria 3 mucha muher: Na prome lugar a keda Keishani Coenraad di De Schakel College cu score WOD-1 di 90 punto, WOD-2 109 punto.
Categoria 4 mucha muher:Na prome lugar a keda Wileska Flores di Colegio Arubano cu WOD-1 di 126 punto, WOD-2 di 222 punto, na di dos lugar a termina Hanny V.M. Sanchez cu WOD-1 di 89 punto, WOD-2 144 punto, y na di tres lugar a keda Shady Perez cu WOD-1 di 64 punto, WOD-2 di 0 punto.
Categoria 5 mucha muher: Na prome lugar a keda Kaydie Montero di Colegio Arubano cu WOD-1 di 150 punto, WOD-2 di 244 punto, na di dos lugar a resulta Dariela Werleman di De Schakel College cu WOD-1 di 130 punto, WOD-2 di 220 punto, y na di tres lugar a resulta Isabella Croes di De Schakel College cu WOD-1 di 101 punto, WOD-2 di 211 punto.
Categoria 3 mucha homber: Na prome lugar a termina Akeem Blijden di De Schakel College cu WOD-1 di 100 punto, WOD-2 di 197 punto.
Categoria 4 mucha homber:Na prome lugar a termina Samuel Rosales di Juliana School cu WOD-1 di 150 punto, WOD-2 di 240 punto.
Categoria 5 mucha homber:Na prome lugar a termina Rouel Koolman di Colegio Arubano cu WOD-1 di 150 punto, WOD-2 di 266 punto, na di dos lugar a termina Alexander Pieters di Colegio Arubano cu WOD-1 di 150 punto, WOD-2 di 260 punto y na di tres lugar a keda Elwin Geerman di Abraham De Veer School cu WOD-1 di 150 punto, WOD-2 di 239 punto.
IBiSA kier a felicita tur esnan cu a participa na e evento aki y tambe esnan cu a logra cay den premio, tambe pa esnan cu no a cay den premio sigui train duro pa proximo evento.Pa mas informacion y relato fotografico por sigui IBiSA tambe riba rednan social tanto facebook y Instagram


text:
Ki grandi Kòrsou ta ku nos por gradisí kada persona i instansia ku a koperé ku e fundraising un Bon Stobá. Dia 6 di novèmber último tabata tin e di dos fundraising di Fundashon Alton Paas pa e aña 2022. Esaki tabata den mesun forma ku nos otro fundraising Dushi Sopi....
September was a special month for Fundashon Alton Paas for different reasons. One of the reasons was the fact that Driver Academy Curaçao gave – free of charge – their masterclass to the drivers of Wheelee, our wheelchair friendly cars. A 3,5-hour masterclass talking...
Un di e metanan di Fundashon Alton Paas ta trese konsientisashonn tokante dwarslaesie. Den kuadro di esaki Fundashon Alton Paas tin e honor di anunsia un kolaborashon ku e programa Bienestar i Salú di Kòrsou pa trese informashon tokante dwarslaesie i tambe e bida...
We are honored to share with you our partnership with Fortuna. Making it easier for you to make a donation to help create a future without limitations. You may already now about Fortuna. An innovative program that uses mobile applications to allow consumers to shop,...
Fundashon Alton Paas ta gradisí tur esnan ku a yuda aportá na Dushi Sòpi ku ta e promé fundraising di 2022. E promé fundraising aki a bai den forma di un bendementu di sòpi. Tur hende por a kumpra karchi adelantá i skohe entre sòpi karni i sòpi bèrdura. Por bisa ku e...
Dia 24 di April proksimó kuminsando for di 10or di mainta té 4or di atardi lo tin e sigiente Dia Habri di AP Center ku ta situa na Winkelcentrum Colon unit 4. Esaki ta algu ku ta keda organisá periodikamente pa personanan ku ta interesá di haña mas informashon di AP...


text:
Diabierna anochi a drenta informe di un accidente cu hende herida na e cruzada banda di Weng Kee na Piedra Plat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Toyota Vitz biniendo for di pabao cu velocidad halto a bay dal riba e Toyota Yaris cu tabata birando na man robez na e cruzada y a dal den otro. Debi na e impacto un pida di e spiel a bula corta bao di e wowo di e dama chauffeur di e Yaris. Hunto cu e dama tabata tin tambe 2 mucha chikito den e auto hunto cu e dama. E chauffeur di e Vitz mes a cana bay bandona e sitio. Na yegada di e ambulans nan a revisa e 2 muchanan y a atende e dama na e sitio mes.
3 thoughts on “Accidente cu hende herida na e cruzada banda di Weng Kee, un dama herida y e otro chauffeur a somenta!”
-
E accident a pasa mi dilanti … trose berdad malamente. Ami a yama polis pa e accident
-
Ta posibel cu e persona dwight por contact mi persona na 6619265 pa mas info di e accident
-


text:
Diasabra marduga alrededor di 12:55 am polis a duna chauffeur di un auto marca Toyota modelo Yaris color cora, numera A-12896 señal pa para na altura di Centro di Bario Playa Pabou. E chauffeur sea no a ripara of a purba core pa polis cu velocidad halto. Polis a sigui su tras y na altura di Wan Li Supermarket cerca di rotonde Driemasterstraat a logra par’e.
Tabatin dos persona den e auto. Ora e agentenan a acerca nan, nan comportacion tabata uno hopi nervioso y sospechoso. For di prome instante caba e polisnan a sospecha cu nan ta indocumenta riba nos isla. Asina mes a sigui cu e procedura normal y puntra nan pa un identificacion valido. Tanto e chauffeur como e pasahero na ningun momento por a demostra un.
Nan a conta yen storia. Supuestamente un tin seis aña riba nos isla y e otro tin cuatro. E auto no ta di nan. Nan no tin rijbewijs valido tampoco. Nan ta para fuerte cu nan tin permiso pa ta riba nos isla pero no por a demostr’e. Bou sospecho di ta indocumenta riba nos isla, a detene nan y transporta nan pa warda di polis caminda lo traspasa nan pa Guarda Nos Costa kende lo sigui cu e proceso di deportacion.


text: ORANJESTAD: Diabierna ultimo a tuma luga apertura oficial di Aruba College Fair, despues di cuater aña. Universidad, hogeschool y colleges di e.o. Hulanda, Merca, Canada, Costa Rica, Suiza, Region Caribe y Aruba tabata presente pa duna informacion na studiantenan di nan programanan di estudio avansa. Como tambe di loke e scol ta ofrece pa asina e studiante pa bon informa na momento cu e dicidi di continua cu su estudio despues di caba scol secundario na Aruba. Meta di College Fair ta pa brinda oportunidad pa e studiantenan bin y busca informacion pa tuma decision concreto pa su futuro. Mester remarca cu varios compania local tambe tabata presente pa expone cuponan cu tin y asina dune un studiante e chens pa traha of haci un escohencia den cua tipo di estudio por sigui, pa por traha na un di e companianan participante. Durante e merdia ameno mandatario di Enseñansa a hiba discuro y asina oficialmente habri Aruba College Fair 2022. Concluyendo Minister Endy Croes ta gradici Aruba College Fair pe invitacion alabes ta felicitanan cu un evento exitoso.


text:
ORANJESTAD – Dia 8 di november ta celebra dia mundial di radiografia, riba e fecha aki ta recorda cu na aña 1895 Wilhelm Roentgen a discubri radiacion-X. E descubrimento aki a duna un contribucion vital den cuido y salud moderno. Pesey riba e dia aki nos ta gradici tur nos profesional mediconan cu ta traha den radiografia, radiologia y/of ta uza radiacion den nan profesion diario.
Radiologia ta un departamento hopi importante den cualkier hospital, e ta yuda na diagnostica diferente malesanan of fracturanan por medio di imagen. Aruba tin departamento di radiologia na HOH como tambe na ImSan.
Desde 2 di april 2020 ImSan tin su mesun departamento di radioterapia caminda ya caba nan a trata mas di 500 pashent na Aruba mes. ImSan su team di radioterapia ta consisti di 12 persona, esaki ta inclui 2 dokter, 2 enfermero/a y 3 laborant.
Minister Oduber su maneho di salud publico ta dirigi riba mehora e calidad di cuido y servicio pa nos hendenan. E departamento di radioterapia ta un vision cu Gobierno di Aruba ta comparti, dunando cuido di radioterapia aki na Aruba mes ta yuda na crea un plan sostenibel pa Aruba. Ta hopi importante pa cuido y salud pa mantene fondonan di AZV ta sostenibel pa den futuro.
Minister Oduber kier uza e dia aki pa conscientisa pueblo riba e importancia di tin e departamentonan vital aki den nos hospitalnan. Tambe pa curasha hobennan pa haci e estudio di radioterapia como cu tin un scarsedad den e profesion importante aki.
Nos ta transformando cuido medico na Aruba pa un mihor cuido, calidad y servicio. Nos ta tratando mas pashent na Aruba mes. Cu accionan y decisionan concreto nos ta logrando cambionan positivo pa cuido medico na Aruba.


text:
Konstitushon ta supordiná na Statüt di Reino Hulandes, ku ta regla relashon estatal entre e paisnan Hulanda, Aruba, Kòrsou i Sint-Maarten. Den Statüt ta pará ku e paisnan en kuestion ta atendé nan propio asuntunan independientemente i ku konhuntamente nan ta atendé asuntunan di reino. Ademas Statüt ta duna regla pa kooperashon mutuo, asistensia, konsulta i organisashon polítiko di e paisnan.
A promulgá Statüt na 1954. For di e momento ei e paisnan di Reino tin posishon ekivalente i nan ta atendé independientemente nan propio asuntunan. Por kambia Statüt solamente si tur e paisnan di Reino ta di akuerdo. Konstitushon Hulandes i Areglonan di Estado di Aruba, Kòrsou i Sint-Maarten ta supordiná na Statüt.


text: Diaranzon mainta a drenta informe di un caso di ladronicia for di den un auto na Tanki Leendert, mesora a dirigi un patruya na e sitio. Na yegada di e patruya a bin compronde cu aki ta trata di un caso di ladronicia for di un van cometiendo destruccion. Den e oranan di anochi pa mainta desconocidonan a destrui e bentana di e minivan di e compania y e ladron(nan) a reboltea den full e minivan y a bay cu un tas cu toolsnan special. Polis a tuma e keho di kiebro y ladronicia for di e auto. Notable di e caso aki ta cu 2 luna pasa ya caba e mesun cos aki a pasa cu e mesun persona y e mesun minivan di compania pero biaha pasa tabata e otro bentana a ser kibra.


text:
Rhomyko Winklaar (41) ta director di Tienda di Educacion; un organisacion cu ta duna conseho y sosten den educacion di un yiu. Aparte di esey e ta un esposo y tambe tata di dos yiu, Djeshwin & Djolynne. Atraves di su trabou, pero tambe su ehempel, e ta poniendo enfasis riba e importancia di un tata den bida di un yiu, contribuyendo na e formacion di un miho sociedad pa un y tur.
TRECIENDO CAMBIO DEN LANTAMENTO DI UN MUCHA
“Como tata, mi ta kere den demostra cu accionnan na bo yiu(nan). Di e forma aki, mi ta planta un simiya, no solamente cerca mi mesun yiunan, pero tambe na personanan cu ta cerca di mi y cu ta acudi na e organisacion unda cu mi ta labora. “Mi ta pone prioridad na e promesa cu mi ta haci cu mi yiunan ora ta trata ‘quality time.” Planifica y percura pa cumpli cu e deber nan como tata ta hopi importante pa Rhomyko. Tambe de parti di involucra su mes den actividadnan cu e por comparti tempo asina, hunto cu nan.


text:
WWF-NL su ‘Project Advisor’ Stacey Mac Donald a partisipá na e di seis ekspedishon sientífiko di setáseonan (bayena i dòlfein) di 2022, organisá pa Caribbean Cetacean Society (CCS). El a djòin e ekspedishon pa un siman, huntu ku koleganan den Karibe Hulandes i di WWF-NL. Den e blòg akí Stacey ta kompartí e eksperensia maravioso ku e tabatin.
Mi promé opservashon
Djaluna mainta, 15 di sèptèmber, nos a sali for di haf pa kuminsá e ekspedishon. Promé nos a haña instrukshon di e lider di ekspedishon i fundadó di CCS, Jeffrey Bernus, pa nos siña tokante e protokòl di estudio di setáseonan. Mi kolega Nathalie Houtman, ‘Advisor Marine Species and Fisheries’ na WWF-NL, i ami tabatin e promé warda di opservashon. Nos tabata eksplorá e oséano rondó di nos na un manera sistemátiko i un poko intuitivo.
Lo mi rekonosé un “vin” riba lomba di un dolfèin mei mei di e olanan? Lo mi por distinguí un suplá di un bayena for di e mist di awa salu ku e bientu tabata okashoná konstantemente? Antó e or’ei, despues di a nabegá pa mas o ménos 40 minüt, mi a mira algu! Leu den distansia, un masa maron-shinishi i un ‘vin’. Mi a mustra den e direkshon kaminda mi a mira algu, dirigiendo e kapitan, miéntras e restu di e tripulashon a kuminsa kore rònt pa kue nan kámara i tablet, i miéntrastantu nos tabata trata na no pèrdè e animal mahestuoso akí, tanten nos tabata bai den su direkshon.
Pero, lamentablemnete nos a pèrd’é. El a bai bou di awa, i nos no a haña chèns di hasi un identifikashon adekuá via di potrèt. Pero Jeffrey i Nathalie su wowonan eksperto a konfirmá ku loke nos a mira tabata un ‘beaked whale’ (snavelwalvis), un di e animalnan ku ta bai mas profundo i keda mas largu bou di awa, i alabes un espesie ku masha poko ta ser opservá. Esei si tabata un komienso di e mainta! Mi tabata sa mesora n’e momentu ei ku esaki lo bai ta un eksperensia úniko di un biaha den bida.
Komo un sikólogo sosial trahando pa WWF-NL, mi no tabatin masha enkuentro ku animalnan den naturalesa kompará ku hopi di mi koleganan, ounke mi ta traha pa naturalesa i biba den, i ku naturalesa tur dia. Pero despues di e promé momentunan e mainta ei, durante e ekspedishon Karibense di Ti Whale An Nou, mi a komprondé kiko ta tur e kos rondó di animalnan den naturalesa.
Ti Whale An Nou – Our Own Little Whales
Setáseonan ta importate pa salú di nos oséanonan, i Karibe ta un kas importante pa e animalnan akí; danki na investigashonnan nos sa ku nan ta kome, sosegá, i asta reprodusí den nos region. Bo tabata sa ku tin por lo ménos 33 diferente tipo di bayena i dòlfein ku a ser opservá den Karibe, inkluso orka? Te ku resientemente ami sigur no tabata sa esei. Antó manera mi, tin hopi hende ku ainda no sa esaki. I desafortunadamente, pasobra masha tiki hende ta konsiente di nan presensia den Karibe, e setáseonan akí ta konfrontá hopi menasa. Esakinan ta inkluí pegamentu den ekiponan di piska, dalmentu den barkunan, polushon di zonido bou di awa, piskamentu di bayena i polushon.
For di 2019 WWF-NL a bira partner di CCS pa traha riba protekshon di bayena i dòlfein den e region di Karibe. Pa seis luna durante di aña, CCS ta organisá seis ekspedishon sientífiko pa lokalisá, monitoriá i studia e setáseonan ku ta biba den nos laman Karibe. E ekspedishon yama Ti Whale An Nou, loke ta nifiká “nos mes bayenanan chikí” den un meskla di kreol Karibense. E ekspedishonnan akí ta fasilitá kompartimentu di konosementu, kolaborashon, ekspanshon di konosementu sientífiko, i kreashon di kapasidat den Karibe.
E ekspedishon: siña dor di hasi
Nos a nabegá for di Martinique te Guadeloupe, di Montserrat pa St. Eustatius, despues sigui pa Anguilla, aventurando un poko riba Oséano Atlántiko, bai St. Barth i finalmente St. Maarten. Nos a siña kon pa hasi opservashon, kon pa kolektá i registrá un eskala amplio di dato, skucha via e hidrófono i traha riba nos abilidatnan di fotografia pa hasi identifikashon di e setáseonan via potrèt. Trahando den warda di dos ora, nos tabatin hopi oportunidat pa traha na nos abilidatnan. Den e promé siman nos a mira 8 espesie diferente: ‘beaked whale, pygmy orcas, spinner dolphins, sperm whales, Fraser dolphins, pan-tropical spotted dolphins, bottlenose dolphins & Atlantic spotted dolphins’.
Mi a haña dòlfein esnan di mas difísil pa saka nan potrèt. Nan tabata landa, bula, i drai rondó di nos, pero ku nan rapides, bo mester tin bon abilidat pa kapta e ‘vin’ riba nan lomba na un manera adekuá. Pa por identifiká e famianan di dòlfein ku ta landa den nos awanan, ta importante pa tin un potrèt basta serka i kla di e ‘vin’ riba nan lomba. Kada ‘vin’ ta úniko, meskos ku nos ‘vingerprintnan’ humano. Mas di e ‘vinnan’ akí nos kolektá, mas mihó nos por tin un indikashon di e abundansia i moveshonnan di kada espesie di dòlfein.
Miéntras por ta un poko mas difísil pa mira ‘sperm whales’ i bayenanan en general, nan ta un tiki mas fásil pa kapta riba potrèt si bo por yega sufisiente serka, ku yudansa di un bon kapitan, i siguiendo e métodonan korekto. Un dia nos a mira tres ‘sperm whale’ ta sosegá riba superfisie di oséano. E kapitan a nabegá e boto masha trankil riba un ángulo perfekto i despues nos a warda pa nan bai bou di awa. E ‘sperm whalenan’ a hasi nos trabou fásil, bayendo bou di awa un pa un, tras di otro, pa nan buska kuminda (‘inktvis’). Nos a saka potrèt di e ‘vin’ na nan rabu, kual ta úniko pa kada bayena, meskos ku e ‘vin’ riba lomba di e dòlfeinnan. Banda di saka potrèt di e ‘vin’ na rabu di e ‘sperm whalenan’, nos a graba tambe nan ‘kleknan’ ku e hidrófono. Kada klan (grupo di vários famia ku e mésun kultura) di ‘sperm whale’ tin un patrochi úniko di kleknan yamá “Coda” (loke ta distinguí nan). Dor di tin e informashon akí, nos por sa tokante distribushon di e klan, i e abundansia di kada un di e poblashonnan kultural akí.
Setáseonan no konosé frontera i mester di protekshon regional
Trahando ku i siñando di CCS tokante e importansia i urgensia pa protehá nos mas presioso ‘zoogdieren’ marino, berdaderamente a habri nos bista. No solamente nos a mira hopi espesie, pero tambe nos a enkontrá vários menasa ku ta pone na peliger e sobrebibensia di e animalnan akí. Nos a mira hopi boto di piska i vários barku grandi di karga.Tambe nos a mira hopi aparato pa agregá piská (‘Fish Aggregation Devices’), kual ta konstrukshonnan di kabuya i bui pa atraé piskánan pelágiko, loke por pone ku nan ta keda pegá den esakinan.
Nos no tin sigur si ta koinsidensia òf nò, pero loke tabata remarkabel ta ku apénas nos a mira òf tende setáseonan banda di St. Eustatius i Sint Maarten. Esakinan ta dos lugá kaminda ta parse ku tin hopi tráfiko di barku. Kisas bayenanan i dòlfeinnan ta evitá e áreanan akí pa motibu di polushon di zonido? Esaki ta algu ku ainda nos ta buskando pa sa. Ademas ta hopi sorprendente ku nos sa asina poko tokante e ‘hotspot’ inkreíbel akí den Karibe. Realmente nos mester siña mas tokante e kantidat di espesienan ku ta biba aki, unda nan ta biba, i dimes e menasanan ku nan ta konfrontá, pa sigurá ku nos no ta pèrdè nan.
A bira hopi kla tambe ku setáseonan i tur ‘zoogdier’ marino no tin kunes ku fronteranan regional. Nan ta migra, yag i sosegá den tur parti di Karibe i mas aleu. Ora protehá nan rondó di un isla, esaki no ta warda nan di menasanan ku nan ta konfrontá otro kaminda. Inspirá i motivá pa e eksperensia akí, mi meta ta pa sigui kolaborá i realisá un implementashon efektivo di e ‘Yarari marine mammal and shark sanctuary’. Esaki ta un refugio sigur, legalmente designá pa tur ‘zoogdier’ marino i tribon. E ta establesé aktualmente solamente pa Hulanda Karibense, pero nos ta spera ku pronto lo e ser konektá na henter Karibe Hulandes i mas aleu. E oséano, nos Laman Karibe, ta e kas di e ‘zoogdiernan’ marino akí. Un kas ku nos ta kompartí ku nan, i p’esei nos mester yuda kuid’é miéntras nos ta kuida nan.


text:
Den un razzia na Bushiri
ORANJESTAD (AAN): Project Team Drugspanden ta un team cu a wordo lanta pa entre otro investiga bendemento di droga for di un percela.
En conexion cu un investigacion andando Project Team Drugspanden a bay na un cas na Bushiri y a detene e homber di inicialnan Y.Y.T. naci na Aruba di 40 aña.
Durante e entrada hudicial a confisca un cantidad basta grandi di diferente tipo di droga entre otro cocaina y tambe marihuana. Tambe a confisca un suma considerabel di placa y dos pistool na e cas na Bushiri.
Mirando e suma di placa confisca a dicidi di pasa e parti aki over na Afpakteam cu na nan turno tambe a confisca diferente autonan y brommer.
Diferente team special manera: K9-unit, departamento tecnico di Cuerpo Policial y otro teamnan tambe a participa na e entrada hudicial aki.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey ta pidi si bo tin cualkier informacion yama nan tiplijn: 11141. Ta garantisa cu bo ta keda anonimo.


text:
PAR a tuma nota di e alegashonnan ku e direktor statutario di Telecuraçao, nombra pa MFK, a agredí un trahadó físikamente.
PAR a tuma nota di e alegashonnan ku e direktor statutario di Telecuraçao, nombra pa MFK, a agredí un trahadó físikamente.
Ta bisto ku esaki ta e último insidente den kua personanan apuntá pa MFK ta wòrdu akusá di maltratá verbalmente i awor asta fisikamente trahadónan den servisio (semi)públiko bou di nan responsabilidat.
Ta fresku den nos memoria e kapítulo di Minister di Finansa ku su trahadónan di seguridat, trahadónan di Belastingdienst i e insultonan konstante riba Facebook riba hefenan di servisio, figuranan públiko i oponentenan politiko.
Gobièrnu tin tur òutoridat pa kambia di direkshon di maneho. Esaki sinembargo mester tuma luga den kuadro di lei. E kustumber sinembargo di MFK di kibra imahen públiko di profeshonalnan, akusa nan di kosnan sin base pa kore ku nan na mal òrdu, ta bisto i ta inaseptabel.
Pa kolmo den pasado e direktor statutario en kuestion, ku a wòrdu nombra apesar di e konseho negativo di SBTNO, ya a risibí un kastigu disiplinario pa su ròl kuestionabel den yagmentu riba profeshonalnan yu di tera pa MFK, loke a kosta nos komunidat miónes di florin na daño i perhuisio den korte.
Minister di VVRP ta politikamente responsabel pa TeleCuracao i a skohe pa nombra e direktor aki pa implementá su maneho. Komo tal, e ta responsabel tambe si e direktor skohe pa usa intimidashon i maltrato di personal pa logra su meta. Esaki semper tabata e forma di operá di MFK.
PAR ta eksigí pa Minister di VVRP, pa medio di e hunta di komisario, laga inisiá un investigashon independiente riba e suseso aki i tambe e forma ku e direktor en kuestion ta ehersiendo su trabou. Di e forma aki por protehá nos profeshonalnan den sektor (semi)públiko di yagmentu.
Asina ta demostrá si e kurason realmente ta bati pa Kòrsou òf pa kompinchinan polítiko so.


text:
ORANJESTAD Aruba, 12 september 2020 Diabierna anochi diferente unidad di "Task Force bedrijven" consistiendo di KPA y DWH a subi caya pa intensiva e control nesesario relaciona cu maneho di e brote di covid-19 na Aruba.
Banda di a constata cu ainda tin hopi hende inresponsabel pa cu nan propio salud y pa cu salud di nan famia, tambe a cera establecimiento y duna multa na algun.
Lugarnan cu a wordo cera ta entre otro Yen Yen unda a bin constata durante control mas cu 10 hende sinta na mesa. Tambe na e rumshop di Chaly na Sero Patrishi a bin constata hendenan trahando sin Greencard.
Lugarnan cu a haya multa ta entre otro La Oficina unda a bin constata cu nan empleado no ta uza tapa boca (mondkapje). Tambe Cas di Casuela, Well Well Bar Restaurant y
Southbeach a haya multa pa ta habri despues di 23:00.
Controlnan di "Task Force" lo sigui tuma lugar intensivamente durante siman, weekend, di dia y anochi. Es cu no ta cumpli pa yuda Aruba reduci e cantidad di casonan di covid-19 ta core e risico di haya un multa of wordo cera.


text:
Promé Minister Gilmar Pisas a partisipá na aktividat di Dia Internashonal di personanan ku tin desabilidat
Publiká riba 03 Desèmber 2021
Willemstad – Promé Minister Gilmar Pisas a partisipá na aktividat di Dia Internashonal di personanan ku tin desabilidat dia 3 di dezèmber 2021.
Un fecha aki ta keda rekonosé i konmemorá pa Nashonnan Uní i e ta un fecha ku sigur hopi Pais na mundu ta pone atenshon na e personanan ku tin un òf otro desabilidat.
Kontrario na e palabra desabilidat, tabata 12 organisashon ku a bini huntu pa organisá e aktividat kaminda nan a skohe pa selebrá e abilidat ku kada persona ku tin desabilidat ta karesé di dje.
Esaki ta un gesto hopi bunita i tambe e ta un forma hopi positivo i inteligente pa wak e situashon.
Enbèrdat ta asina ku no ta pa motibu ku un persona tin un desabilidat, esaki ta nifiká ku e no por tin niun otro tipo di “abilidat”.
E tópiko ku Nashonnan Uní ta trata e aña aki ta “liderazgo i partisipashon di e personanan ku tin diskapasidat den un mundu inklusivo, aksesibel i sostenibel di COVID-19”.
E aktividat tabata unu hopi impreshonante kaminda entre otro Promé Minister sr. Gilmar Pisas a personifiká un persona ku ta den stul di rueda, Parlamentario sra. Ana-Maria Pauletta mester a personifiká un persona ku ta siegu, konsehero di Promé Minister sra. Roxienne Albertina mester a personifiká un persona ku ta siegu, i representante di Minister di Desaroyo Sosial, Labor i Bienestar sr. Artoir Herera mester a personifiká un persona ku ta den un stul di rueda.
Esaki tabata un eksperensia úniko pa kada persona ku tabatin un ròl spesífiko durante di e aktividat interesante aki.
E aktividat a kuminsá ku un orashon, después a kana di Fort Amsterdam bai Brionplein i riba Brionplein a sigui un seremonia kòrtiku kaminda Promé Minister por a hiba palabra.
Na final a entregá un karta na Promé Minister den kual ta hasi menshon di algún punto di atenshon ku ta regardá e bienestar i nesesidatnan di nos hendenan ku tin un desabilidat aki na Kòrsou.
“It is not our disabilities, it is our abilities that count” – Chris Burke.


text:
Partidonan politico y publico a aporta na un entregamento di lista sin incidente
ORANJESTAD, Aruba: “Aruba a demostra cu nos por celebra democracia den gran forma, cu tur ciudadano respetando e scogencia politico di otro”, asina mr. Adolfo “Dolfi” Richardson, Alto Comisario di Cuerpo Policial Aruba a bisa diabierna atardi despues cu 9 partido politico a entrega nan lista. Tanto riba caya como paden na Censo, e proceso democratico a bay bon organisa y sin ningun incidente.
Na tur a participa mas o menos 175 Polis di varios unidadnan, pa e operacion aki. Tabata un reto pa atende cu e partidonan cu a haya permiso pa yega cu parada na Censo, specialmente si tene cuenta cu Wilheminastraat ta smal. Asina mes Polis a prepara un plan di mobilisacion, den cual a permiti e politiconan so drenta paden y e fanaticonan sigui cana direccion Plasa Padu. Asina cu cada partido entrega, a duna nan e oportunidad pa papia cu prensa y despues a pidi nan pa bandona e sitio pa e siguiente partido por a yega sin estorbo.
“Si nos mantene nos mes na e nivel di comportacion aki, den cual respet mutuo ta central, anto mi ta sigur cu e periodo aki lo bira uno di un berdadero celebracion di democracia. Kere mi cu poco pais por gaba cu ta mobilisa centenares di hende, cu diferencianan politico, den e mesun caya y despues tur bandona e area sin problema. Mi ta masha orguyoso di nos Polisnan, pa nan profesionalismo y tactica den organisacion y maneho di masa di hende y mi ta orguyoso di e pueblo completo cu a demostra un nivel di aceptaicon y tolerancia grandi”, asina Alto Comisario Richardson a termina bisando.


text:
Aruba ya caba tawata trahando riba documentacion di e posibel impacto di e virus di Covid-19 riba Aruba su turismo ora cu dia 13 di maart 2020 nos isla a conoce su prome caso di Covid-19.
Na un manera rapido A.T.A. a ripara cu mester a ahusta e ehercisionan di impacto un biaha mas, Covid-19 a bira e crisis di mas grandi cu a asota mundo di biahe y turismo, incluso esun di Aruba.
E ultimo crisis grandi mundial tabata esun di ‘9/11’ na aña 2001, y pa Aruba nos a conoce tambe e crisis di Natalee Holloway na aña 2005.KICO E PANDEMIA A NIFICA PA ARUBA SU TURISMO?
Cu un caida di 67% na aña 2020, Aruba a bay bek den tempo y por a conclui cu nos a mira mas o menos e mesun total di cantidad di bishitante cu nos destinacion a mira na aña 1989. Tambe por a observa hopi cla cu e crisis actual ta mas grandi pa Aruba compara cu e impacto di 9/11 y di Natalee Holloway.
Despues di añanan di crecemento, awo nos industria turistico a conoce un caida drastico. E proceso di recuperacion lo ta uno gradual unda cu ta anticipa di mira adelanto e aña aki, otro aña y sperando cu pa 2023 lo por mira cifranan di cantidad di bishitante cu a mira na 2019.
Aruba a cera su fronteranan entre dia 17 pa dia 26 di maart 2020 y poco poco a bolbe habri su frontera dia 15 di juni, iniciando cu buelonan for di Corsou y Bonaire. Aki nos a mira un recuperacion gradual y habriendo nos fronteranan pa mas pais, a logra un total di 42.936 bishitante na luna di december 2020.
No obstante cu Aruba ta contento di por yama bonbini atrobe na su bishitantenan, mundialmente e situacion rond di e pandemia ta sigui cambia y 2021 a habri cu diferente reto. Esun mas grandi tabata sin duda e exigencia cu Merca (CDC) a introduci na januari, cu esnan cu ta drenta Merca mester mustra un resultado di test negativo pa por drenta. Aruba a actua rapidamente y a percura pa e rekisito aki no ta un drempel pa biaha bin Aruba.
Awo nos isla ta conta cu un total di 26 diferente facilidad unda por haci e test, incluso na hotelnan tambe, esaki sigur ta haci’e facil pa esnan cu ta bishita!Banda di esaki e proceso di vacunacion, ambos pa esnan cu ta vacuna den e pais di unda nan ta bishita y e proceso aki na Aruba ta yuda brinda e confiansa den e biahero pa sigui bishita nos isla.
Si acaso cu e turista ta test positivo mientras cu e ta na nos isla – A.T.A. ta conta cu cerca di 100 acomodacion cu por wordo uza pa isola turistanan y e proceso ey ta canando bon.Cu e adaptacionnan aki, Aruba a cera na januari cu un total di 31.368 bishitante y na februari cu 31.982 bishitante pa nos destinacion.
Pa aña 2021 nos ta spera un adelanto gradual di turismo pa Aruba y e speransa ta di por yega na locual Aruba a mira como cantidad di turista na añanan 1991 of 1996, depende di con e aña progresa.
CON E DI DOS KWARTAAL LO MUSTRA?
Aruba ta wordo mira como un destinacion cu protocolnan stricto, cual ta brinda confiansa cerca e posibel bishitantenan cu nos isla ta un isla sigur pa pasa nan estadia. Asina Aruba ta sigui ta halto den e demanda loke ta ofrece optimiso pa maart y pa e di dos kwartaal di e aña aki!
Nos isla ta spera un total di 42.000 bishitante den maart y pa e di dos kwartaal e proyeccionnan ta mustra cu e crecemento lo re-anuda atrobe apesar di e prome dos luna di aña 2021 unda a mira hopi reto. Aruba lo conta cu un total di 343.950 asiento aereo di cual 285.589 ta for di nos mercado principal cu ta Merca. Aki e crecemento lo ta proyecta di ta entre 23% – 46% pa e di dos kwartaal compara cu prome kwartaal di 2021.
CUANTO E BISHITANTENAN TA GASTANDO TE CU AWO?
Segun e ultimo datonan, durante 2020 e bishitante a gasta un average di AWG 661.-pa dia den nos economia, loke ta mas halto cu normal. Compara cu 2019 por ehempel na unda e bishitante tawata gasta un average di AWG 455.- pa dia. E perfil di nos bishitantenan y esnan cu ta biaha ta mas experiencia y nan ta dispuesto pa paga mas. Tin indicacion cu e tendencia aki a continua den e prome dos luna di 2021 tambe.
CONCLUSION:
Actualmente un tercer parti di diferente paisnan rond mundo ainda tin nan fronteranan cera y esaki lo tuma hopi tempo pa recupera di esey. Pa esnan laborando principalmente den e sector ta sumamente importante pa nan ta vacuna pasobra esaki lo ta un parti intergral pa cu nos recuperacion economico.
Sin duda alguno nos tur a sa di bira mas resiliente y mas creativo cu aun mas aprecio pa nos turismo. Pa bienestar di nos cada uno ta importante pa nos turismo florece. Nos tur sa cu nos propio comportacion por acelera e recuperacion economico, pero tambe por stroba esaki.
Sigui nos mes na protocolnan estableci ta sigui ta importante como parti di e recuperacion. Ban cuida tambe nos recursonan natural, nos playanan, flora y fauna. Naturalesa a haya chens di hala rosea, ban proteha esaki.Di parti di Aruba Tourism Authority ta gradici nos socionan tur cu a coopera durante mas cu un aña pa hunto nos a atende cu retonan grandi y traha riba recuperacion di nos isla.


text:
Siman pasá Gezaghèber Edison Rijna a risibí e ansiano pastor na Iglesia Aliansa Evangélika Prens di Pas di Nikiboko, Randolf Paula huntu ku su kasá Miralda Paula. E motibu di e bishita akí tabata pa hasi entrega di e buki ‘E Maravianan di Señor’, esaki na nòmber di Komunion di Iglesianan Aliansa Evangélika ABC i Iglesianan Aliansa Evangélika na Boneiru.
E buki ta trata historia di Iglesianan Aliansa Evangélika na islanan Aruba, Boneiru i Kòrsou i kon e ‘Mishon Team’ a fundá e iglesianan akí. Miralda Paula, kende ta outor, a kompilá i kordiná e trabou di e buki akí, huntu ku un tim di Aruba, Kòrsou i Boneiru, esaki riba petishon di Pastor Eusebio Petrona. “E historia den e buki akí ta di sumo importansia, pa sa kon Iglesianan Aliansa Evangélika a kuminsá ku e trabou di evangelisashon na islanan ABC i spesífikamente riba Boneiru i kon Dios a transformá bidanan”, e pastor ta bisa..


text:
NNa Kòrsou nos konosé dos sistema di plantamentu:
- Plantamentu den hòfi usando awa di pos.
- Plantamentu di kunuku, dependiendo totalmente di áwaseru di temporada di yobida.
Sistema di planta den Hòfi
Pa plantamentu di hòfi ta importante pa riba tereno tin un pos. Na Kòrsou nos konosé diferente tipo di pos,tin entre otro:
- Pos anchu koba na man ku ta mas o ménos 30 pa 40 meter di profundidat. Pa bora ku mashin tambe ta mas o ménos 30 pa 40 meter hundu.
- Pos di pia ku ta un koba di sierto anchura ku ta kuminsá di plat bai hundu i ta yena ku awa ora áwaseru kai. Na un pos di pia hende i bestia por kana yega te na e awa.
Pa planta na sistema di hòfi ta usa awa di pos kobá na man òf bora ku mashin. Mayoria biaha tin un mulina riba dje ku ta pòmp awa yena den un baki betòn ku tin den e hòfi. Di e baki ta laga awa kore bai na e produktonan ku tin ku planta.
Ku e sistema di planta hòfi, ta planta prinsipalmente berdura, palu di koko i otro palu di fruta.
Plantamentu di kunuku
Plantamentu di kunuku ta dependé kompletamente di áwaseru den temporada di yobida. Ta planta patia, milon, pampuna, bonchi, pinda, kònkòmber chikí i maishi grandi. Ta planta mas tipo di maishi manera dora kora, i maishi for di Haiti.
Ta laga luna di sèptèmber pasa pa planta, ta kuminsá planta e último siman di sèptèmber pa motibu ku sèptèmber ta e luna di mas kayente. Tin dos manera di planta:
- Ta koba un kama: por planta na mas, esei ta nifiká koba buraku ku chapi i planta simia den buraku.Ta koba buraku na un manera ordená banda di otro i tira simia den kada buraku pa despues sera e buraku.
- Sai e simianan riba e tereno pa despues katapila plug e tera. Ta brua tur simia huntu den un èmber. E simia ta haña chèns ku e sistema aki di krese promé ku yerbanan di shimaron.
Kosecha
Luna di febrüari ku luna di mei ta temporada di kosecha. Ora kosecha ta kla doño di kunuku ta pone den temporada di luna yen pa kòrta maishi. Despues di a kòrta maishi ta pone e kosecha den mangasina i maishi den djogodó. Despues ta sigui fiesta di seú pa gradisí Dios ku a laga awa yobe i a protehá kosecha. Tin algun posibel nifikashon di e palabra seú. Den kreol di Guinea-Bissau ta eksistí un palabra seú ku ta nifiká shelu. Esei por enserá ku ta gradisí shelu. Den un kantika bieu di seú nòmber di un Dios Afrikano ku yama Zeula ta bini dilanti. Esei por nifiká ku ta kanta kantika dediká na dios Zeula. Pero niun di e dos teorianan aki no ta konfirmá. Seú ta selebrashon di agrikultura na Kòrsou.
Un parti di e kosecha tabata destiná pa propio uso komo kuminda òf pa warda pa e siguiente temporada di planta. Si e kunuku tabata grandi i e kosecha abundante tabata bende tambe. Den e proseso di kosecha tur hende tabata yuda, esta bisiña, famia i konosí. E kosecha tabata konsistí prinsipalmente di bonchi, pampuna, patia, milon, maishi chikí i grandi, kònkòmber chikí i yambo.


text:
The Bottom, Saba- Na Saba un grupo di militar hulandes a yuda subi material i ekipo pa lanta un stashon pa monitoriá posibel aktividat volkániko na e isla.
E trabou ta sosodiendo bou di guia di Koninklijk Nederlands Meteorologisch Instituut (KNMI) ku ta enkargá ku e programa di monitoriá kalke aktividat volkániko.
Loke ta remarkabel ta ku e stashon ku lo monitoriá e aktividat volkániko ta funshoná kompletamente independiente, dor di usa panelnan solar pa generá elektrisidat. E koperashon tabata nesesario pa por subi e material i ekipo na lugánan ku no por yega di ningun otro manera. Entre otro mester a subi un kantidat basta grandi di saku di semènt ku tin mester pa por konstruí e stashon.
Agradesido
Gezaghèber Jonathan Johnson a pasa wak e trabounan di e militarnan i a yama nan danki pa nan aporte. E trabou di monitoriá posibel aktividat volkániko a haña èkstra signifikashon, awor ku un vokan aktivo na St. Vincent ta kousando un daño enorme. Dor di monitoriá aktividat e volkan La Sufrière a logra evakuá hopi hende for di e isla, promé ku erupshon a tuma lugá.


text:
Kralendijk- Segun miembro di Konseho Insular Din Domacassé (MPB) gobièrnu di Boneiru ta lubidando konstantemente pa kiko e di dos V ta para den Landbouw Veeteelt en Visserij (LVV).
Esaki e konsehal a bisa den reunion di komishon fiho ayera tardi. “Ta parse ku kada bes ta lubidá riba e di dos V, ku ta para pa Visserij”, asina Domacassé a trese pa dilanti. Domacassé er sa kiko konkretamente Gobièrnu ta hasiendo pa e piskadónan. No ta promé biaha ku Domacassé ta menshoná entre otro ku no tin ‘slipway’ pa saka boto for di awa.
Bernabela no tabata pará su so ku su krítika. Konsehal Daisy Coffie, tambe a trese dilanti ku no ta hasiendo den su konsepto ‘nada’ pa e piskadónan na Boneiru. “I esei mientras ku a introdusí impuestonan nobo, hustamente pa krea fasilidat nobo pa e piskadónan”, asina Coffie a trese dilanti.
Konkreto
Lider i partido PDB, Clark Abraham, den reunionnan anterior, spesífikamente ora a trata proposishon pa hisa ‘opcenten’ riba entre otro vastgoedbelasting a trese dilanti, na vários okashon, ku e tabata ke mira eksaktamente na kiko BC lo a bai gasta e sèn ku e impuesto adishonal lo bai generá. Te asina leu, ta parse ku no por mustra riba nada konkreto, voral ora ta trata di a parti di peska na Boneiru.


text:
Den declarcion duna recientemente, mr. Gerlien Croes candidato number 4 riba lista di partido AVP, a mustra cu e ta spera cu den futuro cercano lo por yega na e punto cu ta introduci un sistema cu por ehempel na Europa ta hopi conoci, esta un sistema di cualificacion na unda por midi e nivel di e persona su desaroyo y reconoce esaki pa asina por habri caminda pa e persona aki den nos sociedad.
Na Aruba tin hopi persona cu a hasi diferente tipo di cursonan pero cu no tin diploma di un opleiding, mayoria di biaha e personanan aki a gana hopi experiencia cu nan añanan di trabou pero na momento cu nan perde trabow ta bira dificil pa nan bolbe drenta mercado laboral paso awendia mayoria dunado di trabou ta exigi un diploma.
C’un sistema di ‘qualification’ por qualifica e persona a base di su experiencia y nivel di conocemento y asina reconoce esakinan pa por crea oportunidad nan pa bolbe back na pia di trabou.
“Mi ta para tambe pa muchanan te cu 21 aña, cu nan mester tin un cualificacion, un asina yama ‘kwalificatie plicht’, den otro palabra cu na edad di 21 tur hende tin un diploma den man y asina tambe crea cu tur hende na Aruba tin un paspoort laboral pa nan por sigui desaroya nan mes y tin posibilidad pa haya un trabou.
Nos tin cu bay amplia nos conocemento, nos mester bay ta habri pa realisa cu si nos no crea un base firme, nos lo no por tin un desaroyo desea pa nos pais.
Cada centro di bario, cada districto, si no ta un centro di bario mes, e infrastructura cu nos tin, nos mester por sa di usa esakinan corectamente, efectivamente y introduci programa pa despues di scol, y weekend pa mucha-, hoben- y adultonan y hasta nos hendenan grandi.
Si nos kier papia di educacion pa bida largo, nos mester por crea y reconoce e oportunidadnan aki tambe pa bida largo pa tur grupo, sin ningun distincion.
Definitivamenta awor ta e momento pa expansion di e oportunidadnan aki y mas cu tur cos, dialogo y comunicacion ta hunga un rol hopi importante pa nos yega na esaki.
Docentenan tin nan retonan caba locual ta enseñansa formal y laga nos wak con nos por presenta un miho forma pa duna asistencia na e formacion di muchanan y hoben nan , cu tambe lo resulta den un actividad preventivo pa locual ta nos retonan social cu Aruba conoce.
Laga nos desaroya, laga nos forma e miho personanan cu por duna bek den nos comunidad,” mr. Gerlien Croes di AVP a declara.


text:
“E aña escolar cu a caba di pasa a mustra hopi di nos con importante ta di tin habilidad basico pa por traha cu herment moderno cu tin online.”
Esaki ta expresion di Christiane Augusto cu recientemente a gradua di e Estudio pa Maestro di Enseñansa Primario, specialidad 6 pa 12 aña, cu Instituto Pedagogico Arubano (IPA) ta ofrece.
Christiane su interes den tecnologia y diferente aplicacion educativo ta grandi. Durante su trayectoria na IPA semper e tabata busca diferente herment y idea riba internet pa por combina esakinan cu e metodonan existente p’asina haci su lesnan mas atractivo y interactivo pa e muchanan na su scol di practica. Segun Christiane, door di incorpora tecnologia den les, ya caba bo ta un poco mas cerca di e mundo sensorial di e mucha. E ta opina cu tecnologia ta un bon instrumento pa yuda un docente haci un splicacion mas visual pa e muchanan, y e por yuda amplia e conocemento riba cierto topico. Uzo di medio audiovisual por haci un les mas atractivo y moderno, tabata un di su comentarionan cu a resalta. Tambe esaki por yuda pa e muchanan tin mas interes y atencion pa les. Tin tecnologia cu ta haci posibel pa e lesnan ta te hasta interactivo, cual ta yuda pa e muchanan ta mas activo y atento durante les.
Christiane ta incorpora tecnologia den su lesnan door di uza diferente herment: “Hopi biaha mi ta mustra un video tocante un topico, cu mi lo bay siña e muchanan durante les, esey ta haci cu ya caba mi a haya nan atencion pa e tema cu nos lo bay trata. Mi sa graba video di mi mes tambe, caminda mi ta splica of mustra algo. Alabes mi ta haci uzo di e programa Ipevo, cual ta haci posibel cu mi por proyecta e mesun werkblad, cu e muchanan tin nan dilanti, riba un screen. Esey ta haci cu e muchanan ta sigui e les hopi mas miho. Mi ta traha QR-codes cu e muchanan por scan y yega na e materiaal of tarea cu ta online mas lihe.”
Christiane ta un persona hopi curioso y entusiasma, principalmente pa loke ta trata tecnologia. Pa e motibo aki, el a dicidi di no mantene e conocemento y habilidad cu el a adkiri pa su mes, pero pa comparti esaki cu tur maestro na Aruba: “Mi a crea un pagina riba facebook p’asina inspira y motiva otro maestro pa nan tambe ta innovativo y uza diferente herment online pa haci e lesnan mas moderno, atractivo y interactivo. Riba e pagina mi kier comparti idea con mi ta haci uzo di tecnologia durante les y update e maestronan ora tin algo nobo y atractivo cu nos por haci uzo di dje.” Pa den futuro Christiane tin mas idea planea pa su pagina di facebook: “Hopi biaha mi coleganan sa puntra mi cua website of app mi ta uza, of con ta traha cu cierto app. Pa e motibo aki mi lo kier graba den futuro algun video cortico na Papiamento, pa mustra y duna tip tocante e appnan y website. Pa mantene bo mes na altura di tur e desaroynan di Christiane su pagina di facebook, like e page ‘Juf Christi’. Tambe por sigui instagram/juf.christi.
Por ultimo Christiane ta termina cu un conseho pa tur maestro: “Purba combina diferente herment moderno y online hunto cu e manera tradicional di duna les. No ta facil, pero si bo purba bo por logra maske ta un tiki. Pone meta chikito, por ehempel pa duna 1 les pa siman combina cu tecnologia y despues bo por sigui amplia esaki.”
IPA ta invita comunidad di Aruba, specialmente tur studiante di havo, vwo y mbo nivel 4, maestro y tur otro persona interesa pa cuminsa un estudio of curso na IPA pa ‘like’ e page di Facebook Instituto Pedagogico Arubano, p’asina bo keda na altura di tur informacion di ‘Get to know IPA’.
Pa mas informacion por bishita nos website www.ipaaruba.com
of pagina di Facebook ‘Instituto Pedagogico Arubano’ y si ainda bo tin cualkier pregunta, por tuma contacto cu Studenten Services na 5243100.


text:
‘Mondi’, e di dos buki di mucha di Milouska Meulens, ta basta popular kaba.
Mucha koló skur na Hulanda ta rekonosé nan mes den e buki, i otro hende ta sera konosí ku kultura di Kòrsou.
Kiko nan ta haña na e skol Crescendo di e buki ‘Mondi’? (Video na hulandes: Sam Jones)
E buki di mucha ta den tòp sinku di Hulanda. “Pa mi esaki sí ta importante. Mas ku ganadó di premio Nobel i mas ku ganadó di Gouden Griffel (premio hulandes pa bon buki di mucha) di e aña aki”, e eskritor kurasoleño ku ta biba na Hulanda, ta reakshoná entusiasmá.
Pero loke berdaderamente e ta haña spesial, ta ku ta nèt e muchanan ku e ker a alkansá ta lesa e buki. Den su promé buki ‘Elin’ un mucha muhé koló skur tabata sentral. ‘Mondi’ tambe el a skibi por di un propio perspektiva karibense. Pero tin mas, Meulens ta konta.
Mondi ta trata di magia, brua, spiritualidat, relato místiko. Ta relato ku mi antepasadonan a trese for di pais afrikano. Ta importante na Kòrsou. Tur hende tin algu ku esaki. Sea ku bo kere òf laga.
E editor Volt Kinderboeken ta mira e bukinan di Meulens komo un komplemento wèlkòm di e kantidat muchu chikí di buki di mucha diverso na Hulanda’, Kelly Roos di e kas di publikashon ta bisa. E outor mes ta mir’é komo un komplemento di e herensia kultural inmaterial. Si, ta esei mi tabata ke. Ta nos kultura kolektivo.”
Roos ta ferwagt ku ‘Mucha hulandes ku Mondi – kisas pa promé bia – ta sera konosí ku Karibe. I espesialmente ku mucha karibense lo rekonosé nan mes den e protagonistanan. E buki ta na hulandes. Pero e tin palabra na papiamentu tambe. E tradukshon, splikashon i e pronunsiashon korekto ta pará aserka. Dies página.
Den enseñansa ainda tin muchu poko atenshon pa e islanan karibense. Mondi nèt ta duna un bista di e bida di mucha na Kòrsou, Roos ta bisa. “E splikashon ta enkurashá alumno pa hasi pregunta na skol tokante kon interesante i kompliká Reino Hulandes ta.”
Meulens ta spera ku nan lo lesa su buki na e islanan. E tei awor, i entre otro riba 19 di novèmber e ta firma su buki na Kòrsou.


text:
Accion di entrega di arma di candela
Posesion di arma di candela descontrola ta un problema na Aruba. Banda cu e uso di arma ta hiba na incidentenan serio, posesion di arma di candela ta hiba tambe na un sentimento di insiguridad den comunidad. E ta hiba na mas violencia y mas insiguridad.
Pesey cu huez ta duna castigo halto pa posesion di arma di candela. Tin hende cu ta wordo sentencia pa algun aña di prison djis pa posesion di arma. Sinembargo, por sucede cu e persona cu tin un arma di candela no kier esaki mas, pero no kier entrega esaki na polis tampoco. Esey pasobra e tin miedo di wordo deteni pa posesion di arma di candela y cu e mester legitima su mes.
Cuerpo Policial di Aruba y Ministerio Publico ta conciente si cu laga e arma na cas o sconde un parti tampoco ta algo cu ta deseable. Kico lo pasa por ehempel si un mucha haya e arma di candela? Pa e motibo aki a keda dicidi di tene un accion pa entrega arma di candela. Den e periodo di 21 di november 2022 te 28 di december 2022 lo tin dos lugar unda armanan di candela por wordo entrega. Esakinan lo ta e containernan blauw cu tin poni banda di e wardanan di polis na San Nicolas y Oranjestad.
Personanan cu entrega un arma di candela den e periodo aki lo no wordo persigui. Esey ta conta tambe pa balanan y piezanan di arma, cu tambe por wordo entrega.


text:
Aksel y Sander ta cay venci
Team di Spaña fuerte pa nos atletanan
Atletanan di Beach Tennis Aksel Samardzic y Sander Castro a cay venci contra di Rodriguez y Ramos di Spaña
Un wega cu a bay preta cu un prome set unda e score di 7 – 6 a bisa tur cos. E wega aki tabata uno crucial cu por a bay ambos banda. Aruba a pone bon presion, a service bon y defende y ataca bon. Lamentablemente e wega no a bay na nos fabor. Fisicamente ambos pais tabata bon prepara.
Di e di dos set den prome game, Aruba a bataya bon, pero despues ta perde e concentracion den e wega y na e nivel aki esey ta mortal. Aruba ta cay atras 3 game. Askel y Sander a bataya pa drenta bek den e wega pero no por a gaci mucho na e score final di 6 – 3. Mester bisa cu Rodriguez y Ramos ta number 4 clasifica pa e World Beach Games y ta considera un di e mihornan di mundo.
Asina tambe e World Beach Games Doha 2019 a yega su final pa Samardzic y Castro. E torneo ta programa unda e ganador ta avansa y perdedor ta bay cas.


text:
Rijswijk-Oranjestad – ‘Arubadag ta mas cu unicamente celebracion cu nos a haya nos mesun bandera y himno. E ta nifica un manifestacion puro di nos amor pa nos patria, aprecio pa nos mesun cultura, orguyoso ariba nos identidad.. y sigur un celebracion di nos autodeterminacion. Ta exactamente e experencia aki cu nos tur cu otro lo mester cultiva. Si bo ta leu for di bo patria y bo mester adapta bo mes na un hogar nobo, esey no mester bai a consequencia di bo identidad. Nos metanan ta sinta den nos mesun forsa, ancra den pasado, pero cu e simbolonan cu awe nos ta celebra. Nan lo guia nos den e direccion pa un mihor porvenir den nos di “dos patria”. Esaki Minister Plenipotenciario di Aruba sr. Alfonso Boekhoudt a bisa den su discurso durante di Arubadag na Rijswijk. Esaki ta e prome Arubadag den cual e ta funciona como anfitrion.
E mandatario a bisa e celebracion di Aruba tabata unicamente possible cu e cooperacion di e personal di Gabinete di Aruba, e grupo grandi di voluntarionan. ‘Un evento cu na prome instante tabata dirigi ariba e comunidad Arubiano na Hulanda, pero cu tempo a crece bira un evento multicultural. Tambe loke ta haci e celebracion na Hulanda unico, ta un grupo grandi di Arubiano cu ta bin Hulanda especial pa e celebracion aki,’ asina sr. Boekhoudt a bisa.


text:
Si un persona cumpra un mascota den exterior e persona biahando cu e mascota, mester presenta cu tur documento necesario manera:
- certificado di salud
- comprobante di vacunación contra rabies (mas cu 1 luna bieu y menos cu 1 aña bieu)
- ta prohibi pa importa mascota for di Zuid y Midden Amerika, cu excepcion si e ta den e inboedel di mudamento, pa esaki ta necesario e persona
Departamento di Aduana ta spera cu tur persona preparando pa biaha por tene cuenta cu e informacion aki pa asina por goza di un vakantie sin preocupacion. Tambe cu e yegada na Aruba den territorio Aduanero por bay mas suave posibel sin algun inconveniencia.
De caso cu tin cualkier pregunta encuanto e trabounan of rekisitonan di Aduana cu tin di haber cu e momento di sali for di Aruba manera e rekisitonan na momento di yega Aruba bek, por bishita nos website www.douane.aw of por tuma contacto via nos emailadres: info@douane.aw of yama nos na telefon 523-8888.


text:
Diamars mainta hunto cu mi colega parlamentario sr.Alvin Molina nos a reuni cu Director di Desaroyo di Eagle LNG, sr.Alejandro Bastardo, pa asina e por a comparti informacionnan nobo cu nos riba e progreso y avanse di e proyecto. Manera ta conoci Eagle LNG lo provee gas natural pa WEB Aruba NV su plantanan Recip cu lo funciona cu e fuel aki. E cambio pa Gas Natural lo representa un reduccion enorme den e contaminacion di nos medio ambiente compara cu e HFO cu WEB ta usando na es momentonan aki. Tambe e lo reduci e cantidad di consumo di 3600 bari pa 1350 bari pa dia di combustibel. Esaki lo traduci den prijsnan stabiel y pagabel pa pueblo di Aruba.
๐๐๐ ๐ฅ๐ ๐๐๐ ๐๐๐ง ๐ฌ๐ฎ ๐ฎ๐ฅ๐ญ๐ข๐ฆ๐จ ๐๐๐ฌ๐ ๐๐ข ๐๐ง๐ฏ๐ข๐ซ๐จ๐ง๐ฆ๐๐ง๐ญ๐๐ฅ ๐ฌ๐ญ๐ฎ๐๐ข๐๐ฌ
E bon noticia ta cu e compania di Eagle LNG ta den su ultimo fase di environmental studies. Nan ta proyecta cu esaki lo conclui probablemente den e ultimo kwartaal di e aรฑa aki. Den e studio aki ta colectando data di posibel preocupacion, obstaculo y obhecion di ciudadanonan y otro instancianan. Esaki ta importante pa asina ora cu haya aprobacion di parti di tur instancia pa cuminsa traha e facilidadnan y pone e tubonan di gas no lo tin ningun contratiempo mas di e banda ey. โPe motibo aki,โ segun sr. Bastardo, โnos ta tuma e tempo necesario pa haci e estudionan bonโ. Nos ta explora y ta cana cada meter di e rutanan posibel cu e tubonan aki por tuma, pa asina nos por tin un bon idea kico tur nos por haci pa e tubonan aki por wordo poni exitosamente segun e normanan halto di seguridad internacional.
๐๐จ๐ง ๐ ๐ญ๐ฎ๐๐จ๐ง๐๐ง ๐๐ข ๐๐๐ฌ ๐๐ค๐ข ๐ญ๐ ๐๐๐ฒ ๐ฐ๐จ๐ซ๐๐จ ๐ฉ๐จ๐ง๐ข?
Esaki ainda no a wordo dicidi oficialmente ainda pasobra ainda e estudionan falta algun informacion crucial cu lo wordo compila den e ultimo lunanan aki pa asina e compania por tuma un decision responsabel. Eagle LNG ta pendiente pa tur e informacion drenta cerca su expertonan pa asina pronto nan por tuma nan decisionan final y comunica esaki na e comunidad di Aruba. Eagle LNG ta considerando cuatro diferente ruta pa e tubonan di gas por wordo poni entre San Nicolaas y WEB Aruba NV.
๐๐ข๐๐จ ๐ฅ๐จ ๐ฌ๐ฎ๐๐๐๐ ๐จ๐ซ๐ ๐๐ฎ ๐ ๐๐ฌ๐ญ๐ฎ๐๐ข๐จ๐ง๐๐ง ๐๐ค๐ข ๐ญ๐๐ซ๐ฆ๐ข๐ง๐?
Manera cu e estudionan termina, lo haci e anuncionan oficial con lo bai pone e tubonan y ki ruta lo usa. Adicionalmente e parti di limpiesa di e tereno por cuminsa, riba cual lo cuminsa construi e terminal pa store e LNG gas. Esaki ta e fase di construccion cu lo por genera trabaonan pa companianan constructor local y ta proyecta cu esakinan lo dura mas o menos 2 aรฑa pa termina.


text:
Tourism Corporation Bonaire (TCB) a rekonosé seis wéspet
prosedente di Merka, Alemania i Hulanda komo embahador di Boneiru.
E wéspetnan ku a keda rekonosé ta Rick i Ria de Poorter ku ta bishitando Boneiru pa 10 aña
konsekutivo i a risibí feneta di bròns. Stefan i Birgit Kuhn ta bishitando Boneiru pa 23 aña i nan a
risibí feneta di oro, miéntras Bill i Eileen Conklin ta bishitando Boneiru pa 35 aña i a risibí un
plakat ku ta hasi nan embahador di platina.
TCB a felisitá tur e embahadornan nobo di Boneiru i a yama nan danki pa skohe Boneiru komo
nan destinashon preferí pa fakansi.


text:
Rumannan Dammers den octavo final
Rumannan Dammers den e octavo di final den e bowling individual den e Weganan Suramericano 2022.
Kamilah y Abigail tur dos a clasifica pa e ronda di ocho unda Abigail a keda na 7 lugar cu un total 1211 punto y lo mester enfrenta Juliana Franco di Colombia cu a caba como e number 2 riba e tablero overall. Abi su promedio tabata 207.8.
Pa loke ta Kamilah Dammers mester bisa cu Kamilah a caba na di 1 lugar y lo mester enfrenta Karen Marcano di Venezuela. Kamilah a caba e ronda individual cu 1419 punto y un promedio di 236.5.
Hopi exito na nos bolichero y rumannan Dammers


text: Recientemente e diseñador di joyas y di e corona oficial pa Miss Venezuela, George Wittels, a wordo retira y no ta formando parti mas di e prestigioso certamen aki. Despues cu e organisacion di Miss Venezuela a haci un cambio completo den nan directiva, George Wittels no ta formando parti di esaki. Venezuela no ta pasando den su mihor momento y pa motibo aki tambe e organisacion a dicidi pa bini cu cambio. Pa algun e cambio tabata di sorpresa y pa otronan e tabata na su lugar. Jacqueline Aguilera (Miss Mundo Venezuela y Miss Mundo 1995), Directora di Imagen pa Miss Venezuela a anuncia cu e diseñadora Mila Toledo (Miss Dto. Federal – Miss Venezuela 1980) a keda apunta como esun encarga pa e corona y joyanan di Miss Venezuela, consecuentemente e aliansa entre Miss Venezuela y George Wittels a keda cancela. Den un rueda di prensa, George Wittels a anuncia cu despues di 27 aña Miss Venezuela lo bay tin un diseñador nobo, cual ta un desicion na su lugar pero ta lamenta cu su persona a lesa e noticia di su retiro riba medionan social. Como e diseñador ‘oficial’ pa e certamen pa 27 aña, a spera di por a ricibi un comunicado oficial pero esaki nunca a socede. Expectativanan ta halto pa wak ki corona Mila Toledo lo presenta pa Miss Venezuela 2019 como tambe e joyanan pa e siguiente concursonan internacional venidero di cada representante.


text:
BÒRCHI ‘LED’ KU INFORMASHON DI LEI DI TRÁFIKO
BÒRCHI ‘LED’ KU INFORMASHON DI LEI DI TRÁFIKO
Kralendijk –Desde poko Boneiru tin informashon tokante e lei di tráfiko nobo riba bòrchinan ‘LED’. Primiendo un kònòpi gezaghebber Edison Rijna a sòru pa tur hende por lesa e informashon. Riba e bòrchinan por lesa teksto kòrtiku na ingles, hulandes, papiamentu i spañó. Desde 1 di ougùstùs e ordenansa nobo di tráfiko riba kaminda ta na vigor na Boneiru. Te ku 1 di òktober siudadanonan no ta haña but si nan no kumpli ku kuater di e reglanan nobo. Ta trata por ehèmpel di e prohibishon pa tene un telefòn selular den man ora di kore outo. Meskos ku den e lei bieu den esun nobo tambe ta prohibí pa kore outo bou di influensia di alkohòl. Ku e lei nobo polis por kontrolá mas fásil si un hende den tráfiko a bebe muchu hopi alkohòl. Riba e potrèt por mira di robes pa drechi: Raynel Cecilia, gezaghebber Edison Rijna i Gerald Ellis.


text:
Aruba ta cay venci contra Colombia2
Beach Volleyball Femenino no ta logra pa segundo vuelta
Duo di Beach Volleyball Femenino no ta logra pasa pa segunda vuelta
Despues di a enfrenta e team di Chile1 y Colombia1 ayera, awe e duo Mali y Shekeva mester a enfrenta e equipo di Colombia2.
Mali y Shekeva a cuminsa e wega bon. Scorenan a cuminsa hopi close. Prome set a bai pa Colombia2 cu score di 14-7
Di dos set a cuminsa hopi mas miho. Tambe un wega hopi close na e prome mitar di e set wega tawata 12-9 pa Colombia2. Na final e team di Colombia2 a sa di domino mas cu e duo di Aruba y asina Colombia2 ta gana e di 2 set cu score di 21-16.
Mester bisa si cu ta awor e Duo di Mali y Shekeva tin algun luna ta entrena hunto. Esaki sigur tawata un tremendo experiencia pa e duo aki y nos lo sigi tende di nan mas pa futuro.


text:
…11% kresementu den turismo di estadia…
WILLEMSTAD – 28 di febrüari 2019 – Kòrsou su produkto turístiko ta keda atraé míles di bishitante pa nos isla, esei por keda konkluí for di e sifranan kontinuo di kresementu di turismo di estadia. Ofisina di Turismo di Kòrsou (CTB) ta raportá sifranan preliminar pa yanüari 2019. Na yanüari 2019 e kantidat di turista di estadia a konosé un kresementu di dòbel sifra di 11% den kantidat di turista di estadia. Den sifranan apsoluto ta trata di 4.416 turista mas durante e promé luna di 2019 hibando e total na 44.151 turista di estadia kompará ku 39.735 na yanüari 2018. Yanüari 2019 tambe ta un luna kaminda nos a konosé diferente rèkòrt pa ku kantidat di turista di estadia:
·Mas di 18.000 turista di estadia for di Hulanda
·3.768 turista di estadia prosedente di Canada
Kòrsou a surpasá e kantidat rèkòrt di turista di estadia for di Hulanda ku a keda risibí na desèmber 2018. Aña a kuminsá ku un prestashon positivo kaminda 18.298 turista di estadia a bishitá nos isla for di e pais ku mas ta produsí pa Kòrsou. Esaki ta un kresementu di 7% kompará ku yanüari 2018. Introdukshon di e buelonan di Condor for di Frankfurt, Alemania ku a kuminsá 7 di novèmber 2018 a resultá den kresementu positivo for di Alemania. Un total di 1.753 turista Aleman a keda risibí na yanüari 2019 kual ta un kresementu di 33% kompará ku yanüari 2018.
E esfuersonan kontinuo di merkadeo di Kòrsou dor di CTB i su partnernan ta kosechando su frutanan pa nos isla. E kantidat di turista risibí for di Nort Amérika ta representá 24% di e total di turista ku a bishitá nos isla. Total 10.534 turista di estadia a keda risibí for di Estádos Unídos i Canada. Tur dos pais a registrá kresementu di dòbel sifra di 14% na yanüari 2019. Estádos Unídos a registrá 6.766 turista di estadia miéntras for di Canada un kantidat rèkòrt di 3.768 turista di estadia a keda risibí. Canada ta benefisiá di e kresementu den airlift for di e buelonan adishonal ku Air Canada e temporada di wenter aki.
Sur Amérika a presta bon registrando sifranan dòbel di kresementu. E region a krese ku 24%. Den sifranan apsoluto un total di 7.519 turista di estadia a keda risibí na yanüari 2019 for di Sur Amérika. Colombia i Brazil a registrá kresementu di respektivamente 22% i 12% den kantidat di turista di estadia.
Impakto ekonómiko i kantidat di anochi pa turista
CTB i MEO ta usa e modelo ‘Turistika’ pa kalkulá e impakto ekonómiko ku ta keda generá for di industria di turismo. Un impakto direkto di 127 mion florin a keda generá pa ekonomia lokal na yanüari 2019. E impakto direkto generá for di turismo na yanüari 2019 ta 6% mas kompará ku yanüari 2018. 45.6% di e impakto direkto total ta generá for di bishitantenan for di Europa kualnan ta responsabel pa 58 mion florin. Nort Amérika, Sur Amérika i otro regionnan a generá respektivamente 34, 21 i 14 mion florin. E kantidat total di anochi pa turista a krese ku 5% na yanüari 2019. Total 411.846 anochi a keda registrá na yanüari. Turistanan for di Europa a keda 261.388 anochi na Kòrsou kual ta un kresementu di 4%. Turistanan prosedente di Nort Amérika i Sur Amérika a keda un kantidat di respektivamente 80.806 i 53.802 anochi na yanüari 2019.


text:
Profesionalnan cu a duna informacion ta Derrick Werleman, Desiree Croes, Omaira Lares, Angeline Thiel, George Croes, Adrienne Fraser, Maria Pita, Arlene Schipper, John Hessen, Herman Fransen. Prome Minister Evelyn Wever-Croes, a duna inicio na e forum splicando mas di con Aruba a yega na e Landspakket.
Manera ta conoci na comienso di e pandemia, riba 13 di november 2020, casi dos aña pasa, Gobierno di Aruba a firma cu Hulanda un “onderlinge regeling” riba e tema di landspakket. Palabracionnan a wordo haci como condicion pa Aruba por haya sosten di likides. Durante e periodo aki Aruba a haya Awg 900 miyon bou di e condicion cu mester implementa cierto reformanan pa asina pais Aruba por sali mas fuerte y resiliente di e crisis aki.
Landspakket ta un pakete di reformanan riba 8 diferente tereno:
- Tema A: Maneho financiero.
- Tema B: Gasto y efectividad di e sector publico.
- Tema C: Impuesto.
- Tema D: Sector financiero.
- Tema E: Reformanan economico.
- Tema F: Cuido.
- Tema G: Enseñansa.
- Tema H: Fortifica nos estado di derecho.
Esaki ta e 8 areanan cu a palabra cu Hulanda y e areanan aki no ta cambia, nan ta keda cada kwartaal mesun cos. Cada kwartaal ta palabra un agenda pasobra cada area tin diferente paso pa tuma pa por yega e meta final. Na final di un kwartaal ta haci un uitvoeringsrapportage pa indica unda nos ta para y si ta bayendo bon of no. Esakinan ta indica cu colornan di stoplicht dus berde ta bon, geel of oranje ta drentando e area peligroso y cora tin un problema. Na principio, Aruba no tabata tin nada otro cu berde pero mas y mas e trabounan ta intensiva y e profesionalnan mester haci tur e trabou y ta yegando den un par di area cu mester mas atencion. Na e momento aki den e 8 areanan tin 63 accion ta tumando luga simultaneamente.
Prome Minister a gradici tur e profesionalnan presente cu ta traha riba e landspakket banda di nan trabou diario. Prome Minister Minister a gradici prensa tambe pa e interes y pa acepta e invitacion na e mainta informativo aki.


text:
SVb ta Cera durante Shelter in Place
Banco di Seguro Social ta suspende su servicionan temporalmente durante e ‘Shelter in Place’. SVb ta sigui percura pa bao tur circumstancia por sigui paga e pensioennan y beneficionan cu ta wordo paga directamente na trahado.
Tur otro servicio di SVb ta ser posponi durante e ‘Shelter in Place’.
Durante esaki SVb NO por tuma y/of procesa:
- Notificacion di AO/AG y Control Medico via telefon 527-2782, website y Webportaal
- Rijbewijskeuring
- Keuring pa Empleado Publico
- Boet Administrativo ademas Bezwaar pa Boet Administrativo
- Tur servicio di Reintegracion y ARBO
Na momento cu SVb por habri su portanan bek nos lo tuma tur peticion incluyendo esnan cual por a vence caba den e periodo cual SVb tabata cera. Di buena fe SVb ta bay procesa tur notificacion di AO durante e periodo di ‘Shelter in Place’. Nos ta pidi tur doño di trabao pa administra nan trahadonan cu ta AO durante e periodo aki. Ora SVb habri bek e doño di trabao por haci tur notificacion di AO retro-activo.
Lesa e ultimo noticia oficial riba website di DVG: https://www.arubacovid19.org/
Pa e noticia diario di Crisisteam wak Telearuba of sigui Gabinete Wever-Croes riba Facebook: https://www.facebook.com/GabineteWeverCroes/


text:
Despues di e anuncio di gobierno di Aruba di e decision pa elimina e recorte di 5% riba salario di empleado publico y semi-publico, a pesar di e obhecion Hulandes, a keda naturalmente e pregunta kico lo ta e proximo scenario den e disputa entre gobierno di Aruba y di Hulanda.
Por pensa cu gobierno Hulandes lo considera laga e asunto manera cu e ta, pasobra tin otro tema riba mesa cu ta abarca hopi mas cu e disputa riba e recorte salarial.
Esey ta naturalmente e conseho ricibi di e colegio di supervision CAft pa duna gobierno di Aruba un instruccion pa adapta presupuesto 2022, a base di e 13 puntonan di recomendacion di CAft. Segun e carta di CAft dirigi na Staten di Aruba, a keda cumpli segun nan opinion solamente den un di e 13 recomendacionnan, mientras den dos otro ta considera cu por yega na cumplimento ainda. Esaki lo por si Aruba tuma medida a corto plazo pa congela e puestonan vacante pendiente ainda (ārolloversā) y limita e pago di compensacion pa overtime, segun CAft. Un base basta amplio pa obliga gobierno di Aruba yega na un moderacion considerable di presupuesto 2022.
Di otro banda, ignora e asunto di 5% y sigui riba e temanan proponi pa CAft ta laga un incertidumbre grandi kico lo ta e actitud di Hulanda den mas caso di no cumplimento di e otro islanan autonomo den Reino, den e mesun of otro asunto. Gobierno Hulandes ta trata semper di mantene cierto uniformidad den e trato di e islanan y den e asunto particular aki ta atendiendo detayenan cu CuraƧao y St Maarten. Mira di e banda aki lo por anticipa un reaccion di gobierno Hulandes, cu consecuencia pa Aruba. E instrumentonan cu Hulanda tin ta por ehemplo e aprobacion cu Aruba mester pa por fia placa den exterior. Cu un deficit di 227 miyon florin mas e prestamonan cu ta madura e aƱa aki, ta duna un scenario caba unda gobierno di Aruba no por ignora Hulanda. Tin e acuerdo caba ademas cu lo fia pa e aƱa aki cerca Hulanda so.
Ademas, fuera di e asunto di fia pa e deficit, tin riba mesa 8 topico den cual gobierno di Reino por dicidi cu ta importante pa Aruba revisa su intencion presupuestario y duna un instruccion riba esaki.
Ta parce nos cu esaki ta suficiente base pa un instruccion, aunke no necesariamente riba tur tema. Ta na gobierno di Aruba pa discuti esaki cu CAft y gobierno Hulandes den e proximo simannan, pa cual tin amplio tempo pasobra e proximo reunion di Conseho di Ministro di Reino ta planea despues di e reces di verano na fin di augustus. Resultado di esaki lo ta naturalmente cu, si tin instruccion of no, lo tin ehecucion di medida, sea via accion di Aruba pa evita un instruccion, o lo tin instruccion cu e mesun resultado. Den ambos scenario lo tin un problema di tempo ya cu ta keda un parti minimo di e aƱa presupuestario pa cumpli ainda. Aki e tratamento laat di presupuesto a haci cu aprobacion den Staten, y evaluacion di CAft, tambe a cay laat den aƱa. En todo caso por conclui, for di e anuncio di ministro di finanzas cu presupuesto 2023 ya a keda entrega na CAft pa su evaluacion previo, e aƱa aki por bay conta cu un tratamento di presupuesto na tempo.
Banda di tur esaki tin otro aspecto cu no ta hayando atencion den publicidad. Esey ta cu den declaracion di gobierno ta resona un tono fuerte di defensa di interes di empleado publico, como grupo seriamente afecta pa e desaroyonan inflacionario cu sin duda tin efecto riba nan poder di compra. Pero, si e grupo aki ta digno di consideracion di gobierno, pakico nos no ta tende nada di consideracion di e grupo di esnan cu cartera chikito, entre nan e grupo di ciudadano cu ta subsisti riba ābijstandā? A yama nos atencion cu den un presentacion di un gremio empresarial a mustra cifra di e aumento preocupante di e ābestaansminimumā manera calcula pa CBS, cu nos ta mira como un advertencia na nan membresia pa tene cuenta cu e realidad den cual nan empleadonan ta biba. Esey ta di aprecia, pero na mes momento nos ta puntra unda gobierno mes ta keda cu analisis y evaluacion di e situacion di un grupo pa cual gobierno mes ta responsable directamente. O a caso mester conclui cu e inflacion no tabatin un impacto asina fuerte den ultimo aƱanan, o solamente riba ambtenaar?
Den e reaccion fuerte di gobierno y e parlamentarionan cu ta sostene e coalicion a sali un lista di asunto cu supuestamente lo no por tuma lugar mas na 2022, si mester cumpli cu e deseonan di CAft/Hulanda. Den esey naturalmente nos ta haya exageracion; por ehemplo, CAft no a bisa cu mester manda Serlimar failliet manera a vocifera. Loke si a bisa cu gobierno mester tuma e medidanan pa e empresa, y otronan (Arubus, Post) por para riba nan mes pia. Den caso di Serlimar ta den man di gobierno pa facilita Serlimar un forma di cobranza cu ta percura pa e gran mayoria di cliente cuminza paga. Pero, esey ta otro medida cu ta afecta e base electoral y ta motibo anto pa gobierno no actua, mescos cu otro asunto cu a acorda pa despues hala atras. Keda sin tuma medida, y otro ta bin hacie pa bo. Eynan nos ta awor.
LJMADURO ā 22-JUL-2022


text:
Como Aruba su supermercado di confianza, nos tey pa nos clientenan y nos comunidad y kier ta transparente den comparti cu bosonan e stapnan cu Ling & Sons ta tumando pa proteha comunidad.
Manera hopi na Aruba, nos ta siguiendo e ultimo noticianan di serca y ja caba tin nos protocol di prevencion activa pa segura cu nos clientenan y associadonan ta protegi y cu nos por sigi di duna acceso na cuminda fresco y productonan essencial, na prijsnan atractivo sin mester di compromete nos bon calidad, servicio of prijsnan.
Nos team den e supermercado ta traha duro pa segura pa e supermercado ta semper bon gestock.
Nos ta sigui e guia y advies di DVG, Gobierno di Aruba y otro organizacionan di Salud.
E stapnan cu Ling & Sons a tuma pa proteha zowel nos cliente y associados:
Limpia areanan commun mas frequente, manera cashier station, ATM, toonbank unda ta sirbi cuminda fresco, buffet area y nos shelfnan ora di re-stock esakinan.
Limpia e bañonan mas frequente y re-stock e supplies manera habon, papel y hand sanitizer
Nos a inclui extra stacion di hand sanitizer den tienda, y na area di buffet y di cuminda.
Nos ta sigui duna clientenan wipes disinfectante pa wipe nan garoshi
Nos tin Infrared thermometer pa monitor temperatura di curpa di zowel clientenan y asociadonan.
Nos ta sigui cu e proceduranan di miho practicanan di HACCAP pa safe food handeling, manera semper.
Pa Asociadonan:
Encourasha nos associadonan pa monitor nan salud y bienestar di serca.
Tin hand sanitizers den cafeteria, kantoor y areanan di reunion
Associadonan cu ta sinti malo, tin un persona malo den nan cas of a biaha recientemente na un di e zona afectanan ta wordo pidi pa keda cas.
Nos tin tur biahenan di negoshi pa zonanan afecta suspendi.
Pa nos clientenan
Encurasha nos clientenan pa sigui e reglanan & practinanan di Hygiene cu DVG ta promove pa preveni e virus di multiplica.
Nos ta recomenda tur cliente pa sigi tambe e reglanan di Food Safety na nan cas.
Durante e proceso aki nos meta ta pa tuma e decisionan cu ta den e miho interes di e seguridad di nos associadonan, clientenan y nos comunidad.
Nos ta gradici nos clientenan pa nan confianza den Ling & Sons Food Market.


text:
Famia
Famianan ta e fundeshi di nos pais.
Ta imperativo pa nos protege, nutri y sigi fortalese nos famianan pa asina nos pais por progresa. Famia ta e nucleo y weso di lomba di nos sociedad. E educacion di mas importante mester sucede den e seno familiar. Esaki ta e responsabilidad di cada mayor. Mayornan tin e deber di duna e amor, atencion, proteccion, apoyo, y sosten cu cada mucha merese. Mayornan mester ta conseheronan sabio pa nan yiunan y guianan na tur momento. Pesey nos ta comprometi pa asegura cu famianan semper lo tin un lugar fundamental den nos programa di gobernacion.


text:
Detenshon relashoná ku atrako.
KOMUNIKADO DI PRENSA 321 / 2021
10 sèptèmber 2021
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon relashoná ku atrako ku a keda kometé dia 6 di sèptèmber
2021 na Hoendenberg, personal di tim di atrako a hasi detenshon di dos sospechoso.
Djabièrnè 10 di sèptèmber 2021, alrededor di 04.10or di mardugá, tim di atrako a detené e
hòmber sospechoso J.G.R.d.L.C. nasé na Repúblika Dominicana di 28 aña di edat.
Detenshon a tuma lugá den su outo riba kaya na Zuid Popo.
Seguidamente a tene entrada hudisial na un kas na Montagne Rey i Rooi Santu. Polis a haña
i konfiská diferente artikulo ku ta di importansia pa e investigashon di atrakonan kometé
den área di pariba.
Na e kas na Rooi Santo alrededor di 06.10or di mainta, polis a detené un dama sospechoso
N.G.P. nasé na Kòrsou di 18 aña di edat.
A presentá ámbos sospechoso dilanti un fiskal ouksiliar ku a ordená nan enkarselamentu
pendiente di mas investigashon.


text:
Geplaatst op 09 04 2021
WILLEMSTAD – Departamentu di Salú Hubenil ta partisipá ku for di djamars 6 di aprel tur kuido a para te un próksimo aviso. Esaki ta debí ku den kuadro di e kampaña di bakunashon di Covid-19, e personal ta reforsá e tim di bakuna.cw.
Tur konsulta pa beibi i sita pa muchanan ta keda kanselá te un próksimo aviso.
Pa informashon DSH ta alkansabel di 8’or di mainta te ku 2’or di mèrdia di djaluna pa djabièrnè riba e number sentral 737-0000, i e konsultorionan di bario a traves di WhatsApp:
Den kuadro di e pandemia akí nos tur ta uni forsa pa Kòrsou.